text:
EBYOBUGAGGA bya Ben Kiwanuka eyali Ssaabalamuzi wa Uganda era Pulezidenti wa DP, omuli ettaka, amaka ag’ebbeeyi e Lubaga, Masaka ne Kampala bamanerenda ababanja famire basuliridde kubitwala.
Bamanerenda baasoookedde ku maka amakulu era ag’ebyafaayo agabadde e Nalukolongo ku Musigula ne bagakoona ne gagwa ku ttaka oluvannyuma lw’omusika wa Ben Kiwanuka, Maurice Peter Kagimu Kiwanuka eyaliko Minisita era omubaka wa Palamenti akiikirira Bukomansimbi, okwewola ssente ne zimulema okusasula.
Bawannyondo ba kkooti baagenze n’ebimotoka biweetiiye ku Lwokutaano lwa wiiiki ewedde ne basenda amaka agabadde gapangisibwa ekibiina ky’amawanga amagatte ekivunaanyizibwa ku banoonyi b’obubudamo ekya UNCHR.
Ekyasinze okwewuunyisa be bawannyondo okumala ennaku bbiri, ku Lwokutaano ne ku Lwomukaaga nga basenda amaka ga Ben Kiwanuka nga tewali abakuba ku mukono era Kagimu Kiwanuka teyalinnyeewo kubaako ky’akolawo okubatangira.
Bwagenze okuziba ku Lwomukaaga ng’agabadde amaka ga Ben Kiwanuka kifuuse kyangaala era amalaalo ya muka Ben Kiwanuka, Maxencia Zalwango gaasigadde mu bbanga. Loodi Meeya Erias Lukwago ye yadduse n’ataasa ebintu bya Ben Kiwanuka eby’omugaso okuli ebiwandiiko, ebitabo n’emmotoka ye eyali yafuuka eky’obulambuzi.
Amaka gano agabadde ku bugazi bwa yiika nnamba n’omusobyo nga we wali n’amalaalo ga Nnamwandu wa Kiwanuka, Maxencia Zalwango Kiwanuka eyaziikibwawo mu 1992, gaasigadde mu bbanga ng’abantu batya nti abaasenze ennyumba nago bagenda kugasenda. Kagimu Kiwanuka bwe yatuukiriddwa eggulo yasoose kussa kikkowe oluvannyuma n’asaba omusasi ono okumukubirako mu ddakiika 40 kyokkabwe zaaweddeko n’amukubira teyazzeemu kukwata ssimu.
Kyokka ensonda zaategeezezza nti Kiwanuka yali yeewola ssente okuva owa Manerenda eyategeerekeseeko erya Mugabo era ssente zibadde zitutte ebbanga ddene nga we baasendedde amaka ng’ebbanja likunukkiriza mu kawumbi.
Atwala ebyokwerinda mu Zooni eno, Yoweri Yawe yagambye nti, tewali nkaayana yonna ku ttaka ly’omugenzi Ben Kiwanuka wabula Kagimu ye yasalawo okulitunda era bawannyondo baabatuukiridde nga tebannakoona nnyumba ne babalaga empapula ezibawa olukusa nga ntuufu. “Twabalagira okusenda ng’obudde misana era baatandise ku Lwokutaano ne bamaliriza ku Ssande nga tewali yavuddeyo kukaayana era tewaabaddewo wadde poliisi”, Yawe bwe yannyonnyodde. N’agamba nti aba famire ya Kiwanuka babadde tebabeera mu maka gano wabula nga bagapangisa abanoonyi b’obubudamo okuli bannansi ba Somalia ne Ethiopia.
EBYOBUGAGGA EBITUNDIDDWA
• Amaka ag’ebbeeyi e Kololo ku Wampeewo nga waaliyo amayumba ga mirundi ebiri okuli eyali ku Plot 5 ne 6 nga gano gombi gaatundibwa.
• Ettaka lya yiika 20 e Munyonyo lyatwalibwa.
• Big Ways mu Ndeeba. Eno yatwalibwa abantu ba mirundi ebiri oluvannyuma lw’okusingibwa mu bamanerenda.
• Amayumba amalala ga mirundi ena okuliraana Plan B nga wano we wali n’amaka Kagimu mwasula nago ebyapa byago tebakyabirina nga byasingibwayo. Engeri kagi mu gye ya funamu obuyinza ku bintu Abaana b’omugenzi Ben Kiwanuka okuli; Regina Kiwanuka (abeera London), Musoke Kiwanuka, KagBano baasalawo okukuba akalulu ku Kagimu ne Musoke akalulu ne kawangulwa Kagimu n’atwala obuyinza kubintu.
Amaban ja ga Kagi mu Mu kiseera we baamulondera, Kagimu Kiwanuka yali asoma bwafaaza wabula bwe yamala okusika n’alagirwa Kalidinaali omugenzi Emannuel Nsubuga obuteeyongerayo kumaliriza kubanga yali ayolekedde obuvunaanyizibwa bw’okuzimba ekika kye. Mu kiseera kino yali talina kyakola kwe kuyingira ebyobufuzi mu kibiina kya DP, kitaawe kye yakulemberako.
Ebyobufuzi byamuleetera okutandika okwewola ssente engeri gye yali talina mulimu nga talina waggya ssente kwe kutandika okugenda nga yeewola ku bamanerenda. Ssente zaawera okutuuka bwe baatandika okutwala ebintu bye.
BEN KIWANUKA Y’ANI •
Amannya ge mu bujjuvu ye Benedicto Kagimu Mugumba Kiwanuka
• Yazaalibwa mu 1922 ku kyalo Kisabwa, Bukomansimbi. Kitaawe yali munnaddiini omukuukuutivu nga naye yali ayitibwa Kiwanuka
• Yasoma amateeka mu Pius XII University College Basutoland mu Lesotho okuva 1950 okutuuka 1952.
• Yeenyigira mu ssematalo owookubiri ng’ali mu kibiina kya African Pioneer Corps ekyamuleetera okukolerako mu mawanga omwali Kenya, Misiri ne Palestine era olutalo we lwaggweera ng’atuuse ku ddaala ly’amagye erya Ssaajenti Meeja n’agawummula.
• Bwe yamala okusoma yakomawo mu Uganda n’atandika okukola nga munnamateeka eyeekozesa okuva 1956 okutuuka mu 1959.
• Mu kulwanirira okufuna obwetwaze mwe mwava okutandikawo kw’ekibiina kya Democratic Party (DP) era Kiwanuka n’afuuka Pulezidenti waakyo mu 1958. Olw’okuba omuyivu mu by’amateeka kyamwanguyiza okuyingira ebyobufuzi n’afuuka munnabyabufuzi ow’amaanyi.
• Mu kalulu akaasooka okukubwa mu 1961, waaliwo ebibiina by’obufuzi bibiri DP ne UPC era DP kyafuna ababaka abasinga obungi mu lukiiko lwa Legco. Kiwanuka yalonda Gavumenti eyasookera ddala nga July 1, 1961.
• Nga March 1, 1962 Kiwanuka yafuulibwa sKatikkiro wa Uganda eyasooka.


c: text/html

text:
Ku Lwomukaaga nga October 17, ab’Ekika ky’Embogo bategese omukolo ku butaka bwabwe e Mugulu mu Ssingo ogw’okusaba nga beebaza Katonda olw’okusobozesa Omutaka Kayiira, Omukulu ow’Akasolya mu kika kino okuwereeza Ssaabasajja Kabaka ng’Omukubiriza w’Olukiiko lw’Abataka okumala emyaka mukaaga era omukolo baaguteseseese nga bagoberera ebiragiro by’abasawo olw’embeera gyetulimu eya Ssenyiga Kolona. Baaguteseteese nga balina obukokoolo, nga banaaba mu ngalo era nga balina obulagala obutta obuwuka era nga batudde beewa amabanga. Era emikolo mingi ennaku zino bwegitegekebwa.
Naye ab’ebyokwerinda batuuse ku butaka neebasasaanya ababaddewo ne bakuba n’omukka ogubalagala nnewankubadde ng’Omusumba John Baptist Kaggwa ow’e Masaka eyawummula yasobodde okusoma emissa naye ebyabaddewo byonna byabadde bya bunkenke.
Obwakabaka bwa Buganda bwennyamivu nnyo olw’ebikolwa ebirabika nga bityoboola obuwangwa n’ennono. Ab’Embogo bangi era bagwa mu biti eby’enjawulo era bayina endowooza z’eby’obufuzi zanjawulo, basoma eddiini zanjawulo naye bonna ba Mbogo.
N’olwekyo, omukolo bwegubeera ku butaka, kifanaanako abantu bwebagenda mu massinzizo kubanga Emizigiti oba Ekkanisa ziyingibwamu abantu abamawanga ag’enjawulo n’eby’obufuzi eby’enjawulo. Ku butaka, buli wakika ekyo agendayo n’olwekyo tuvumirira nnyo ekikolwa eky’okutyobola ennono n’obuwangwa ebyayoleseddwa e Mugulu ku butaka bw’Ekika ky’Embogo okukuba omukka ogubalagala n’okulemesa abamu ku bataka abakulu mu Kika okutuuka ku butaka okubeera ne jjajjabwe.
Tusaba abakwatibwako ensonga eno bazikwate n’obwengendereza era tusubiira nti ebikolwa eby’engeri ng’eno tebiddeyo kubeerayo naddala ebikolwa ebityoboola obuwangwa n’ennono.
Charles Peter Mayiga
Katikkiro
Do you have a story in your community or an opinion to share with us: Email us at editorial@watchdoguganda.com

robotstxt: allowed

filter: keep


text:
Omukugu mu kujjanjabisa ebyokulya, Dr. Silvano Dhayira owa Gracious Medical Centre e Bweyogerere agamba nti, Vitamiini C mu mapeera alina endwadde nnyingi zaawonya.
Annyonnyola nti, ayamba okwongera ku bungi bw’enkwaso mu basajja.
Akkakkanya obulwadde bw’ekikulukuto mu bakyala.
Okuvumula olusu mu kamwa.
Omusawo agamba nti, amapeera obutafaananako bibala birala lirina obusigo nga nabwo bulimu ebirungo ebiyamba okujjanjaba ennyingo ezimenyese n’okuliikiriza abaana mu bakyala abembuto.Â
Galimu ebirungo bya calcium, protein, fiber, niacin, phosphorous n’ebirala ebirwanyisa endwadde n’okukuuma omubiri nga mulamu.
Gakola nnyo ku kuwonya amabwa. Ofuna eppeera n’olisalamu wakati amazzi agalimu n’ogayiwa ku kiwundu era gakikaza.
Ebikoola bikola nnyo mu kuijjanjaba ekifuba ne ssennyiga.
Gayamba okulongoosa olususu n’okutangira enkanyanya ate n’okuziyiza obuwuka obulumba olususu.
Gayamba okusala amasavu agayitiridde mu mubiri.
Abalina endwadde y’entunnunsi bayambibwako okukkakkana bwe balya amapeera olw’ekirungo ekirimu. Â
Omubisi guyamba okusumulula olubuto olwesibye n’okwoza mu kyenda ekinene.
Amapeera n’ebikoola byago biyamba okujjanjaba endwadde omuli alusa, ekibuno ekizimbye, n’amannyo agaluma, asima, obunene mu baana abato n’endwadde endala.
‘Amapeera gongera ku bungi bw’enkwaso’


text:
Omukazi ng’aba musanyufu kuba kya butonde buli mukazi okwagala okuzaala n’okulabirira omwana gw’azadde, ate nga ku ludda lw’omusajja naye aba musanyufu okumuzaalira abaana kubanga y’engeri gy’asobola okugaziya famire ye.
Era mu biseera by’edda ng’omusajja azadde abaana abangi ayogerwako ng’omusajja omutuufu era nga bw’abeera mu banne bamussaamu ekitiibwa. Wabula ennaku zino omukazi asooka kulowooza nnyo oba nga ddala anaamalako nalwo.
Ate abasajja nabo bangi okumugamba nga bw’oli olubuto atandika okukiraba nga kizibu ddala, era abamu batuuka n’okuwaliriza abakazi okuggyamu embuto nga beekwasa obutaba na busobozi kulabirira mwana anaaba azaaliddwa.
Abasajja abamu bw’alaba ng’omukazi alemeddeko abamu batuuka n’okubaddukako ne babaleka mu nnyumba olwo mukazi wattu bw’aba talina busobozi ne yeesanga mu matigga n’atuuka n’okusabiriza asobole okufuna ky’alya.
Ye omukazi ne kamutanda n’azaala abaana babiri oba basatu, abasajja abamu ateekako kakokola tondeka nnyuma n’ataddamu wadde okumuwuliza.
Olw’embeera eno, abawala n’abakazi abamu basalawo okukozesa enkola za kizaalaggumba okwewala okufuna embuto, si lwakuba tebaagala baana, naye lwakuba tebeekakasa oba nga banaasobola okubaawo n’abaana be bazadde.
KIKI EKIREESEEWO EMBEERA Y’ABANTU OBUTAYAGALA KUZAALA
Ebyenfuna ebikalubye
Omukazi w’olubuto yeetaaga endabirira ey’enjawulo okukuuma omwana ali mu nda nga mulamu bulungi ssaako nnyina. Kino kyetaagisa ssente okubaawo kubanga ebikozesebwa byonna n’okugenda okunywa ddagala byonna byetaaga ssente.
Ate bw’atuuka okuzaala, oteekwa okubaawo ne ssente eziri wakati wa 500,000/- n’akakadde okubeera omugumu nti ddala tojja kufuna buzibu.
Ate bwe kabatanda omukyala n’alemererwa okusindika omwana ne bamulongoosa, olwo ssente ziba zeekubisizzaamu ng’emirundi ebiri.
Ebikozesebwa ng’omwana azaaliddwa nabyo bya bbeeyi.
Okugeza ennaku zino abaana babambaza ppampa, batono abakyabasiba nnappi. Bw’oba okozesa ppampa zino, buli wiiki osaasaanya ekitono ennyo 7,000/- okugula kapaketi akatono. Bw’obalaabalamu okutuusa omwana w’awereza emyaka ng’ebiri nga takyetaaga kwambala ppampa, oyinza okuba ng’osaasaanyizza 672,000/- !
Amata omwana gaanywa naddala nga tonnatandika kumugabirira mmere ndala, nago ga buseere. Kuno bw’ogattako ebirala ng’obuugi, amagi n’emmere endala, ensawo yo bw’eba tenywedde bulungi oyinza okulemererwa.
Okusoma. Ng’oggyeeko okulabirira omwana ng’akyali waka, bw’atuuka mu kiseera ky'okusoma ate kiyitirira!
Ennaku zino omwana okumutandisa Nnasale ekitono ennyo osaasaanya emitwalo 25 so nga waliwo na'abasasula akakadde.
Olwo bw’oba n’abaana abasukka mu bataano, ssente oteekwa okuba nazo oba si ekyo bayinza okukulema okusomesa, okuggyako ng’osazeewokubasomeseza mu masomero ga Bonnabasome.
Abaami obutafaayo kulabirira baana.
Emu ku nsonga enkulu ezigaana abakyala okuzaala ensangi zino kwe kuba ng’abasajja abamu tebakyafaayo kulabirira baana baabwe wamu n’abakyala.
Kino oluusi kibaawo kubanga omusajja akitwala nti olw’okuba omukazi akola noolwekyo asobola okwerabirira wamu n’abaana.
Eno y’ensonga lwaki abakazi bangi baddukira ku poliisi ne mu kkooti nga baagala bakake abasajja okulabirira abaana baabwe, era ab’ekika kino oluusi obuyambi babutwala ku poliisi oba mu kkooti olwo abaana n’abakyala gye babuggya.
Abakyala okukola.
Edda omulimu gw’omukazi omukulu kwabanga kuzaala n’okulabirira awaka. Wabula ennaku zino, abakazi bangi bakeera kunoonya ssente.
Wadde ng’abasajja baba bakola naye kizibu ensangi zino okusanga omukazi atuula awaka n’alinda omusajja okuleeta buli kimu.
Olw’okuba abakazi bakola ate nga bangi bakolera wala okuva awaka gye basula, beesanga nti bw’azaala akaluubirizibwa okutuukiriza emirimu gye. Era abamu bw’azaala abala emyaka ng’ebiri egimufiiriridde okutuusa ng’omwana avuddemu.
Omukyala ali mu mbeera eno bw’aba afubye nnyo azaalayo abaana nga babiri ng’abivaako olwo nga yeefunyirira kulabirira abo nga bw’akola emirimu gye.
Okuzaala oluusi kutunuulirwa ng’ekimu ku bikaddiya abakazi.
Kino kitegeeza nti essanyu omukazi lye yandifunye ng’afunye olubuto ate atandika kweraliikirira okukaddiwa. Waliwo n’abagaana okuyonsa abaana baabwe nga batya amabeere gaabwe okugwa n’okufuuka sitookisi.
Ab’ekika kuno bw’afuna olubuto aba atya ffi ga ye okufa era bw’aba akuyambye azaalayo omu oba babiri olwo ng’adda ku famire pulaaningi okwetangira okuddamu okufuna olubuto.
Abasajja obutaba na ntegeka nnambulukufu ku ndabirira y’amaka n’abaana.
Kimanyiddwa nti omwana bw’azaalibwa abazadde bombi bavunaanyizibwa okumulabirira, wabula buvunaanyizibwa bwa musajja okuleeta ekinene, kuba omwana oyo azaaliddwa abeera wa kika kye.
Edda omuvubuka bwe yasajjakulanga nga bamuwa ekibanja w’azimba era ng’awasa n’omukazi. Wabula ennaku zino, omusajja ayinza okuwasiza mu muzigo n’alemwa okuzimba. Ow’ekika kino buli lw’alaba omukazi ng’afunye olubuto alaba amwongerako buzibu.
Ate ku ludda olulala, olw’okuba oluusi abasajja tebaba na nteekateeka ennungamu ey’okulabirira amaka, kitiisa abakazi okugenda mu maaso n’okuzaala nga tebakakasa oba ng’omusajja anaasobola okulabirira obulungi abaana baabwe.
Caroline Alinaitwe ow’omu Kampala yagambye nti ensonga enkulu etiisa omukazi okuzaala kwe kulaba nga gw’agenda okuzaalamu talina nteekateeka nnunnamu eneerabirira abaana. Kizibu omukazi okugaana okuzaala ng’omusajja gw’alina alinawo ke yeekoledde.
Ate Zaitun Bunti Haruna kansala w’abakyala e Mutongo II yagambye nti abakyala tebakyazaala kuba tebalina busobozi kulabirira baana ate nga tebaba na bukakafu oba nga kitaabwe anaabalabirira.
Noolwekyo okwewala embeera y’okusika omuguwa ku nsonga y’abaana kyandibadde kirungi ne musooka mukkiriziganya ku baana be mwandyagadda okuzaala Mukama ng’ayagadde, okwewala okunyiigira munno n’okusitula olutalo ng’olaba afunye olubuto nga toyagala oba ng’agaanyi okuddamu okuzaala.


text:
Polof. Chrysostom Maviiri e Kankobe Senero mu muluka gw’e Nindye mu ggombolola y’e Nkozi mu Mpigi n’asaba abavubuka okwettanira ebibiina by’obwegassi baleme...
Abasajja abasudde obuvunaanyizibwa bwammwe muvuddeko abaana bammwe okubakyawa
Abavubuka abeegattira mu kibiina kya Nkobazambogo bakubiriziddwa okuggya ebyobufuzi mu nkola yaabwe basobole okuzza ekibiina kyabwe ku ttutumu lye baalina...
Brig. Mwesigye yategeezezza abavubuka ng’eggwanga bweririmu ebisoomooza naye balina okubeera n'omwoyo gw’eggwanga kuba ebiriwo bitono kw’ebyo ebyaliwo...
Olusirika luno olwokumala ennaku bbiri lwakubeerawo okuva nga April 26 lukomekkerezebwe nga April 27 omwezi guno ku Pearl of Africa hotel mu Kampala era...
BW’OGENDA mu bifo ebisanyukirwamu ensangi zino ojja kwesanga ng’abawala bangi abambadde engoye ze wandiyise ‘mwana akula’.
Abavubuka baloopedde Minisita Nakiwala Kiyingi ebizibu bye bayitamu
Abavubuka batuuzizza olukiiko okwekenneenya emirimu gya KCCA


text:
Ebyobulamu
Abasawo baakwediima olwa 15000/- ez’ekyemisana
Ivan Ssenabulya
August 7th, 2019
Bya Ndaye Moses Abasawo wansi w’ekibiina ekya Uganda Nurses and Midwives Union, kirangiridde ak’ediimo kebatuumye Slow-down strike mu lunyanyimbe, nga bagala gavumenti esooke ebawe ensako yaabwe eya 15, 000/- ezeky’emisana. Mu kdiimo kano bagambye nti essaawa bwezintukanga ezekyemisana, nga bava mu malwaliro omulundi gumu. Pulezidenti […]
Ekirwadde kya Bilharzia kyeyongedde
Ivan Ssenabulya
August 7th, 2019
Bya Shamim Nateebwa Minisitule y’ebyobulamu ekakakasizza nga bwewaliwo okweyongera kw’ekirwadde kya Bilharzia naddala mu bantu abalinaanye enyanja, nga kivudde ku buligo obubafumbekeddemu. Okusinsinziira ku minisita webyobulamu Dr Jane Ruth Acheng, ekirwadde kino kittira ddala. Agambye nti wadde gavumenti eriko bingi byekoze okukirwanyisa okukimalwo, kikyaliwo. Ebirwadde […]
Omuntu afudde ekirwadde ky’omusujja ogwa crimean fever
Ivan Ssenabulya
August 4th, 2019
Bya Prossy Kisakye, Omuntu omu akakasidwa okuba nga avudde mu bulamu bw’ensi eno na balala 49 bateredwa mu kasenge ak’enjawulo oluvanyuma lw’ekirwadde ky’omusujja ogwa Crimean-Congo Hemorrhagic Fever okubalukawo mu disitulikiti ye in Lyantonde. Okusinzira kwatwala eby’obulamu mu disitulikiti eno Dr Moses Nkanika, Vincent Bayinda abadde […]
Eddwaliro ly’eMasaka teririna kukyuma kyokya kasasiro
Ivan Ssenabulya
July 9th, 2019
Bya Malikh Fahad Eddwaliro lye Masaka liri mu buzibu olwa kasasiro ava mu ddwaliro lino, oluvanyuma lwekyuma ekimwokya okufa. Akulira eddwaliro lino Edward Kabuye agambye nti kati bakozesa emiwalo 10 buli wiiki okugula amafuta okwokya kasasiro ono. Wabula alabudde nti waliwo nabaleeta kasasiro okuva ebweru […]
Okwekebeza hepatitis B kukyagenda mu maaso e Mengo
Ivan Ssenabulya
July 9th, 2019
Bya Shamim Nateebwa Minisita wa Buganda avunanyizibwa ku byobulamu nebyenjigiriza Owek. Prosperous Nankindu Kavuma, akubirizza abantu b’omtanda okujumbira okwegemesa ekirwadde kyekibumba ekya Hepatitis B. Mu kiseera kino olusiisira lwebyobulamu lugenda mu maaso e Mengo nga lwategekedwa ekitongole kyobwakabaka ekya kabaka foundation . Owek Nankindu agambye […]
Abatunda emmere bagenda kubakebera
Ivan Ssenabulya
July 2nd, 2019
Bya Malikh Fahad Ab’obuyinza mu town council ye Lyantonde balabudde abaddukanya zzi loogi, ebiriiro bye mmere nebifo ebisanayukirwamu, ku kukola anga tebalina zzi kabuyonjo. Atwala ebyobulamu mu town council eno Titus Gutoosi agambye nti banagi bakola, naye tebalina buyumba bukyamirwamu, ekitadde obulamu bwabantu mu kabi […]
Eddagala ly’abagabi b’obuyambi libeera lyayitako
Ivan Ssenabulya
June 27th, 2019
Bya Prosy Kisakye Eddagala erisinga mu gwanga eriva bagabi b’obuyambi libeera lyayitako obanga nerimu linatera okuyitako. Kino kibikuddwa ssentebbe ow’ekitongole kye ddagala mu gwanga ekya National Drug Authority Dr. Medard Bitekyerezo, nga bajaguza emyaka 25 nga balaungamya ebye ddagala mu Uganda. Ategezezza nti kino kiva […]
Okugema abasawo kwa leero e Kasese
Ivan Ssenabulya
June 14th, 2019
Bya Ivan Ssenabulya Ministry yebyobulamu olwaleero egenda kutandika ku ntekateeka yokugema, abasawo abajanjaba nokulwanyisa ekirwadde kya Ebola mu district ye Kasese. Minister wbyobulamu Jane Ruth Achieng yagambye nti kino, kigenda kuyamba okwetangira kirwadde kya Ebola, okusasaana. Wetwogerera ngabantu 2 bebakafa, waasigaddewo 1 ku bantu 3 […]
Bbokisi ze ddagala eziri mu 900 zikwatiddwa
Ivan Ssenabulya
May 2nd, 2019
Bya Damalie Mukhaye Ministry y’ebyobulamu nga bali wamu ne poliisi baboye box ze eziri mu 900, nebakwata nabantu amakumi 30 ababdde batunda eddagala lya gavumenti mu malwaliro gobwananayini nabamu okutunda eddagala ejingirire. Bwabadde ayogera ne banamawulire ku media centre wano mu Kampala, minister webyobulamu Jane […]
Mukozese abayizi okusomesa obuyonjo
Ivan Ssenabulya
April 15th, 2019
Bya Ndaye Moses Ssentebbe wa district yen Iganga Patrick Kayemba asabye abaddukanya amatendekero gabasawo mu bitundu bya Busoga okweyambis abayizi baabwe, okudda mu bantu okubabangula nokubamanyisa ku bikwata ku kukuuma obuyonjo. Agamba nti basaanye bade mu bantu babangule okubabuliira, akabi akali mu bujama, ngemu ku […]


text:
Omusumba Kaggwa akukkulumidde bannabyabufuzi abava mu kitundu ky'e Masaka obutakikulaakulanya
Mwekwase Mukama muleme okukaaba ku nkomerero nga bwe gwali ku Adam ne Eva
Bannaddiini mwongere okubuulira enjiri enyweza amaka agasusse okusasika.
Abaana bazannya olugendo lw'okufa kwa Yesu ne beewuunyisa abantu e Masajja
Ebintu by'otolinakwerabira ng'otegekera abagenyi bo ku mazuukira gano
Abaana basinga kuyigira ku bazadde mu bye boogera ne bye bakola.
Abazadde abatalina buzobozi baakuyambibwako okusomesa abaana baabwe n'okuzimba enju.
Biibino by'olina okwetegereza okulaba oba omwana wo akula bulungi naddala mu nkola y'obwongo bwe.
Engeri gy'ozuula n'okuyamba omwanawo okumanya n'osobola okugaziya n'okuzimba obwongo bwe ng'akula.
Obutamanya mwana ky'ayagala kivaako okukula nga mumenyi w'amateeka


text:
Bya Ponsiano Nsimbi
Abatemu abatanategeerekeka bayingiridde omusuubuzi w'e Kawuku Ggaba, Medi Kahuma ne bamutugira mu buliri.
Oluvannyuma ne bakuliita n'emmotoka ye ekika kya Benz nnamba UAZ725M, Laptop, engoye, engatto n'ebiwandiiko eby'omugaso bingi.
Ettemu lino libaddewo mu kiro ekyakeesezza leero (Olwokuna).
Poliisi omulambo egutte mu ggwanika e Mulago okwongera okugwekebejja era ekutte muganzi wa Kahuma ategeerekeseeko erya Anitah agiyambeko mu kunoonyereza.
Amaka g'omugenzi we baamutugidde.


text:
OKWETOOLOOLA ensi yonna okugula ettaka n'okuzimba kufuuse kwa buseere. Ye bwe byegasseemu ekirwadde kya COVID 19 ekirese bangi nga tebalina mirimu, bizinensi zifudde ng'ate n'ebizimbisibwa bya buseere ne gujabagira.
Bulijjo nga tumalako omwaka n'okuyingira omupya, abantu bangi batuula ne bayitaayita mu bye baalina okukola oba bye balina okukola omwaka oguddako ng'ekisooka ku lukalala kuba kuzimba nnyumba bawone obupangisa oba okuzimba ennyumba mwe bafuna akasente.
Bo abali ku kyeyo batera okukomawo oba okuweereza ssente babazimbire amayumba basobole okudda kuno nga tebasula mu mizigo. Naye olw'ekirwadde kya COVID -19 muyite ssennyiga omukambwe, bangi balemereddwa okutuukiriza ebirooto byabwe era n'omwaka 2021 bandibeera mu ddukadduka w'aba Landiroodi.
Wabula Yusufu Kazibwe nnannyini kkampuni ya Nana Corp Ltd asabye Bannayuganda abali kuno n'ebweru w'eggwanga okweyunira enzimba ekekkereza balwanyisa obupangisa n'okuteekawo amayumba aganaabayamba mu bukadde oba okubataasa mu mbeera enzibu ng'eno eya COVID 19 gye tubaddemu.
Agamba nti enzimba eno bakozesa ebyuma bya Steel ebya IBM n'embaawo. Wadde nayo yeetaaga ssente, teziba nnyingi bw'ogigeraageranya n'enzimba eyaffe eya bulijjo. Bagikozesa nga bazimba ennyumba za bbangalo, kalina, ennyumba z'abapangisa n'ebintu ebirala nga ‘ware house' omuterekebwa ebintu ku ssente entonotono.
EMIGASO GY'ENZIMBA ENO Kazibwe eyasangiddwa mu bitundu by'e Namugongo ku sayiti emu yategeezezza nti bw'ozimbisa ebyuma bya IBM, okozesa ssente ntono mu kuyiwa enkokoto ne kolomu naddala ng'ozimba kalina era okekkereza ebitundu 40 ku 100 ku ssente ze wandibadde osaasaanya. Kwe kutegeeza nti COVID ne bw'aba akosezza bizinensi yo, osobola okuggyamu ssente mpolampola n'ozimba ennyumba ng'ate ne bizinensi n'esigala ng'etambula.
Ggwe azimba kalina, teweetaaga kugula bintu nga makisipaani, embaawo, emisumaali, emiti ne seminti omungi ng'oyiwa siraabu ya kalina engeri gye bakozesa ebyuma bya IBM. Kyokka bw'oba ozimba ng'okozesa enkola enkadde, ebintu bino olina okuba nabyo mu bungi. Eno enzimba etwala obudde butono okusinziira ku ya bulijjo gy'olina okuwummulamu enkokoto n'ebisenge okuguma.
Wano osooka kusimba byuma ebiwanirira buli kimu okuviira ddala mu musingi ng'ate okekkereza. Ggwe ava ku kyeyo ogyetaaga kubanga etwala obudde butono era oyinza okuddayo ng'ennyumba yo ewedde n'owona abantu okukubba. Ekendeeza ku buzito bw'ekizimbe ne ssente. Wano okekkereza ebitundu 35 ku 100 bw'ogeraageranya ku nzimba enkadde.
Enkola eno oyinza okuzimba kalina zonna z'oyagala olw'ebyuma okuwewuka nga bw'olaba mu nsi z'ebweru kubanga be baana baliyo. Okozesa bbulooka ntono okugatta ebisenge bw'ogeraageranya ku kalina eya bulijjo gye bazimba ng'ozikiika okusobola okuwanirira obuzito bwa siraabu eyiibwako waggulu.
Enzimba y'omusingi: Mu nkola enkadde, olina okusima ebinnya ebinene, okusimba emitayimbwa eminene n'okuyiwa enkokoto okuwanirira bbulooka n'ebintu ebirala ebingi by'okozesa waggulu n'okunyweza kkolomu. Wabula mu nkola y'okukozesa ebyuma bya IBM, omusingi tegubeera munene era ekizimbe tekibeera kizito.
Osobola okukyusa oba okuzimba dizayini yonna gy'oyagala kubanga ebyuma osooka kubyokya nga kyangu okwongerako oba okuggyako ebimu ekitasoboka ng'okozesa bbulooka mpozzi ng'omenya ebisenge ebimu ate nga bino bireetera ennyumba okunafuwa.
Enzimba eno ekekkereza etya? Kazibwe agamba nti tebakozesa mitayimbwa ekifuula okuzimba okw'ebbeeyi. Tebeetaaga miti okuwanirira siraabu n'embaawo. Ate bateekako enkokoto ntono okusinziira ku nzimba eya bulijjo.
Obuwangaazi buli butya? Engeri ekizimbe kyonna gye kijjudde ebyuma okuviira ddala wansi, ennyumba eno kizibu okutawaanyizibwa kibuyaga ne musisi ng'ayise. Kazibwe agamba nti ebizimbe bino bisobola okuwangaala emyaka egisoba mu 100. Enzimba eno okusinga eri China, Dubai, Egypt n'amawanga amalala agalina ebizimbe bya kalina ebisinga obuwanvu kyokka ne wano tugyetaaga naddala mu kiseera kino ng'ettaka lifuuse akataka era bangi batandise okugijjumbira.
Omuntu asobola okusasula ekibanja mpola? Kazibwe agamba nti okusinziira ku ngeri ekirwadde kya ssennyiga omukambwe gye kikunyizzaamu abantu n'abamu ne beekyawa, tekinologiya gwe bakozesa akuyamba okuzimba ennyumba mu bitundutundu nga bw'onoonya ssente mpolampola oba muyinza okutuuka ku nzikiriziganya n'obasasulako ne bakuzimbira ennyumba ssente endala n'ozisasula mpolampola.


text:
ESSANYU ly'omuzadde omukyala yenna kugenda mu sannya n'avaayo nga ye n'omwana
we balamu bulungi. Embeera eno mwana muwala Jamirah Nampeera Ssebuguzi gy'alimu oluvannyuma lw'okuzaalira bba Jafaali Ssebuguzi abangi gwe bamanyi nga JJ owa JJ Events ssukaali.
Wadde nga baamulongoosezza, Jamirah aweereza pulogulaamu y'emikolo n'embaga ku
Bukedde TV 1 gwe twasanze mu ddwaaliro ly'e Nakasero gye yazaalidde eggulo ku Lwokusatu yagambye nti bombi n'omwana bali mu mbeera nnungi.
Ono eyabadde abugaanye essanyu yasoose kwebaza bba Ssebuguzi obwedda gw'awaana
nti "Ssebuguzi omu bwati" nga bw'alaga ekimuli kye yamuwadde okumwebaza okumuzaalira n'agamba nti amubeereddewo nnyo mu mbeera gy'abadde ayitamu.


text:
Amambulugga
Amambulugga
Amambulugga ndwadde ereetebwa akawuka akayitibwa Mumps virus. Amambulugga mangu nnyo okusaasaanyizibwa mu bantu ababeera ewamu anti endwadde eno eyitira mu mukka gwe tussa, oba ebintu ng'amalusu oba eminyira gy'omulwadde singa bikutonnyera ku maaso, mu nnyindo oba mu kamwa.
Endwadde eno ekwata muntu yekka, era abalwadde basobola okusiiga bannaabwe amambulugga okuva mu nnaku nga musanvu(7) nga bubakutte naye nga tebunnalaga kabonero konna, okutuusa ku nnaku nga munaana(8) nga bumaze okweyolekera mu bubonero bwabwo. Abasawo okumanya endwadde eno kisinga kuba ku kuteebereza olw'okuzimba kw'obutaffaali obuzaala amalusu obusangibwa mu mba, okumpi n'amatu. Era okukebera obulwadde buno mu musaayi kyangu nnyo, newankubadde bukyayinza okwekweka ne butalabika naddala mu mibiri gy'abo abaagemebwa obulwadde buno.
Obubonero bw'amambulugga
Mulimu okuwulira omusujja omutonotono mu mubiri, okulumwa omutwe wamu n'obukosefu mu mubiri. Okugeza okulumizibwa mu nnyingo. Bino biddirirwa okuzimba kw'obutaffaali obuzaala amalusu obusangibwa mu mba okumpi n'amatu, era okuzimba kuno kumala ebbanga lya wiiki ng'emu.
Obubonero obulala kuliko akamwa okukala(nga temuli malusu), okuzimba mu bwenyi oba okuzimba amatu, n'ekirala kwe kulumizibwa ng'omulwadde ayogera.
Ekireeta endwadde eno
Amambulugga galeetebwa akawuka akayitibwa 'Mumps virus' akayita mu mpewo gye tussa, mu malusu oba mu minyira. Singa omulwadde akolola(oba ayasimula) oba anyiza, ne wabaawo obutondo obukusammukira mu maaso, mu nnyindo oba mu kamwa, olwo okwatibwa endwadde eno. N'ekirala esobola okukukwata ng'okozesezza ebikozesebwa mu kulya n'okunywa bye bimu n'oyo abulina.
Akaseera omulwadde k'amala n'obulwadde buno nga tebunnalaga bubonero bwabwo kali wakati w'ennaku kkumi na mukaaga n'ekkuminoomunaana(16-18) era omuntu kyangu nnyo okubusiiga abalala nga tamanyi nti abulina.
Engeri y'okweziyizaamu endwadde y'amambulugga
Engeri esooka era esinga kwe kwegemesa n'eddagala erigema amambulugga gano. Era wano ekitongole ekikulira n'okulondoola ebyobulamu mu nsi yonna , kikubiriza abantu okugemesa abaana baabwe ku kirwadde kino, nga bawezezza emyezi kkumi n'esatu (13) Endwadde eno singa esajjuka eba esobola okukoseza ddala omuntu, era n'emutuusaako bino wammanga: Okukosebwa mu bwongo, okukosebwa kw'akalulwe, ate oluusi n'okufuuka kiggala(amuggavu w'amatu-atawulira!). Mu birala mulimu okuzimba n'obulumi obungi mu nsigo z'ekisajja ezizaala ekiyinza okuviirako omulwadde oyo okugumbawala (okufuuka omugummba!) ate nga ne ku bakyala wabeerawo okuzimba kw'amagi agazaala newankubadde si kya bulabe nnyo nga bwe kiri ku basajja.


text:
Amawulire
Aba DP 50 bagenze mu NRM
Ivan Ssenabulya
August 24th, 2019
Bya Gertrude Lilian, Abatuuze mu disitulikiti y’e Bukomansimbi abasoba mu 50 okuva mu magombolola agakola agenjawulo bakyuse okuva mu kibiina kya Democratic Party ne badda mu kibiina ekiri mu buyinza ekya NRM.
Omukolo guyindidde ku kisaawe e Bigasa mu district ye Bukomansimbi abadde omugenyi omukulu Nampala wa gavumenti Ruth Nankabirwa kwasinzidde naasaba banna Bukomansimbi bakome okulonda ababaka abatayagala kuliraana banna NRM ate ababatuusaako enkulakulana.
Minister Haruna Kyeyune Kasolo asinzidde ku mukolo guno naagamba nti banna Bukomansimbi basaanidde obutawuliriza kisinde kya People Power ekireekaana obureekaanyi
Sentebe wa NRM mu district ye Bukomansimbi Shafik Mwanje alayidde nti ku mulundi guno waakulaba nti disitulikiti y’e Bukomansimbi efuna ababaka ba NRM abawereko olwo abatuuze basobole okufuna ebirungi.


text:
Bya KIZITO MUSOKE
EKISEERA John Ssebaana Kizito ky’amaze ku nsi, abadde musajja abadde tawulira muntu amwogerako kibi n’atamwanukula.
Obutafaanagana ng’abantu abamu abalina enkola y’okwebalama okwanukula ebibuuzo bya bannamawulire, ku ye talina mulundi gwe yalemwako kuddamu kibuuzo. Tukuleetedde embeera ezimu mwe yalina okubaako by’ayanukula ku byabanga bigenda mu maaso.
BWE yali akyali meeya wa Kampala, Pulezidenti Museveni yamunenya olw’okukyafuwaza ekibuga ne kituuka okujjula ensowera. Ssebaana teyamuleka kugendera awo, yamwanukula n’amutegeeza nti;
“Ensowera zaagala nnyo amata ate mpulira nti gali eyo mu State House e Nakasero. Bwe wabaawo ensowera ezizungira mu Kampala, zandiba nga ziva eyo awali amata”.
Lumu, yali mu lukiiko lw’ekika ky’Emmamba Kakoboza e Lugala-Kasubi ne wabaawo omuvubuka eyasituka n’ategeeza nga bw’asanyuse okumulaba kuba yali tamulabangako. Sebaana yawanika omukono n’amwanukula nti;
“Ssebo bw’ogamba nti obadde tolabanga ku Ssebaana Kizito , ky’ogamba tolina ttivvi wuwo?”
Olulala era ng’ali mu lukiiko lw’ekika, waliwo omuvubuka eyali amwogerako n’agamba nti; “Ssebo Mw. Ssebaana Kizito eyaliko meeya wa Kampala, Ssenkagale wa DP….”. Aba akyeyongerayo Ssebaana n’amuyimiriza n’agamba nti;
“Ssebo nsaba oyogere kimu Ssebaana Kizito, kuba abamu bwoyogera bye tubadde mu nsi tuyinza okumalako olunaku lwonna nga twogera bye tubadde mu nsi.”
Mu 2006 bwe yali yeesimbyewo ku bwa pulezidenti yagamba nti; abeesimbyewo ku bwapulezidenti tuli mukaaga, kyokka eyasoma ebyenfuna ndiko omu. Bw’oba oyagala anaakuggya mu bwavu, ndowooza otegedde gw’olina okulonda.
Lumu bwe yali mu kakiiko ka palamenti n’abuuzibwa ku by’okutunda poloti mu ppaaka enkadde, yaddamu:
Bwe muba mugamba nti nakola kikyamu okutunda poloti ku ppaaka enkadde ne ngulamu ettaka ly’e Kyanja we bayigiriza ebyobulimi eby’omulembe, musobola okung’amba ne mbaddiza obukadde 600 ze nakozesa ne ntwalamu ettaka.
Mu 2001, Naava Nabagesera, eyaliko omuwi w’amagezi owa pulezidenti yalangirira nga bwe yali agenda okwesimbawo ku bwa meeya bwa Kampala. Ssebaana yamwanukula n’ategeeza nti;
“Mmunnange oyo alina okukimanya nti tetuli mu mpaka za bwannalulungi, bino byabufuzi bya kuweereza bantu”.
Lumu yabuuzibwa abamawulire okugeraageranya obukulembeze bwe ku bwa Loodi Meeya Erias n’agamba nti; “Nze we nabeerera meeya wa Kampala, nalina emikwano mingi egya NRM era nga bano baali bawagira nnyo emirimu gyange mu kanso obutafaanana nga Lukwago. Kye mulina okumanya, tuli bantu ba njawulo.”
Lumu mu 2015 bwe yabuuziddwa abamawulire oba yalina kye yejjusa mu bulamu, yaddamu:
“Tewali kye nejjusa mu bulamu, kuba Katonda ampadde kumpi buli kimu kye nneetaaga. Ampadde obuwangaazi, nasoma ne nfuna omulimu. Kumpi nkoleddeko mu ofiisi ez’amaanyi zonna mu ggwanga. Naliko minisita, meeya, pulezidenti wa DP, omubaka wa Palamenti okumala emyaka 16, kansala wa KCCA nga ne mu kiseera kino ndi memba wa lukiiko lwa Buganda”.
Lumu bwe yabuuzibwa enjawulo ya DP ku bibiina ebirala, yategeeza nti:
“ekibiina kya DP kikozesa Brain Power. Abalala we bakozesereza eryanyi ku nsonga, ffe tuteekawo bwongo nga kiggwa.”


text:
Amawulire
Abadde yeyita omusawo bamukutte
Ivan Ssenabulya
September 4th, 2019
Bya Shamim Nateebwa
Abadde yeeyita dokita n’aguza abalwadde eddagala effu bamukutte.
Nelson Isiko owemyaka 40, kigambibwa nti abadde yakola akalwaliro ak’ekimpatiira mu katawuni k’e Nkokonjeru mu ggombolola y’e Kitimbwa mu disitulikiti y’e Kayunga mw’abbira abantu nga yeeyita dokita.
Akulira eby’obulamu mu disitulikiti y’e Kayunga Patrick Osironi agambye nti Isiko awudiisa abalwadde nebatagenda mu malwaliro ga gavumenti, ngabalimbira awo.
Isiko aggaliddwa mu kaduukulu ka poliisi e Kayunga, nga talina nampapula ez’obuyigirize ne layisinsi emukkiriza okukola obusawo.
Isiko mu kwerwanako ategeezezza nti alina esuubi okuddayo okusoma.
Akulira ba mbega ba poliisi e Kayunga Isaac Mugera agambye Isiko baamugguddeko emisango omuli ogw’okweyita kyatali nokufuna ssente mu lukujjukujju.


text:
ETTIMA! Yasoose kumulabula emisana nga bw'ajja okumutta, omukazi n'abiyita eby'olusaago. Yagenze n'awagala ekiso n'akomawo n'abaako w'akiteeka era obudde olwazibye eyo nga ku ssaawa 4.00 ne bayingira obuliri okwebaka.
Yazuukuse ku ssaawa nga ziyingira 5.00 ez'ekiro n'abaka ekiso ke n'asalako mukazi we obulago ng'embuzi ng'abaana balaga n'okuwulira okulaajana kwa nnyaabwe. Ettemu lino lyabaddewo mu kiro ekyakeesezza Ssande ku ssaawa 5:00 e Luteete- Gayaza. William Bizimungu, omutunzi w'amata ng'agatambuliza ku pikipiki bwe yavudde mu mbeera n'atta mukyala we Justine Kaitesi amanyiddwa nga Maama Rachael.
Yamusaze obulago ng'embuzi mu maaso g'abaana baabwe abasatu okuli n'owemyaka ebiri era ssinga abatuuze tebaayanguye kudduukirira kigambibwa nti nabo yabadde agenda kubatta. Olwamalirizza okumutta n'afuluma wabweru yenna ng'awaga n'okwewaana nti amaze okumutta n'ayita abatuuze naye bamutte. Wabula baamukubye emiggo n'avaamu omusaayi era poliisi we yatuukidde ekiro n'etwala omulambo mu ggwanika e Mulago ne Bizimungu n'atwalibwa okufuna obujjanjabi.
Ekiso kye yakozesezza abatuuze baakirabye nkeera wabweru. Rachael Batamuliza muwala waabwe omukulu ye yayise baliraanwa nga kitaabwe atabuse.
Abafumbo bano bazze bafuna obutakkaanya ng'omukazi agamba bba talabirira waka era azze anoba enfunda eziwerako n'akomawo olw'abaana nga ku Lwomukaaga ensonga omukyala yazitutte ku LC eyayise Bizimungu okuzigonjoola. Kigambibwa nti ebyavudde mu lukiiko bye byamunyiizizza n'agenda awagala akambe ke yakozesezza okumutta.
Bizimungu okuva lwe yafuna akabenje omwaka oguwedde abadde takyakola ng'alina gwe yawa amukoleko. Abatuuze bagamba nti ssente alina kuba alina enju z'abapangisa nga buli mwezi asoloozamu emitwalo 54 kw'agatta ez'amata. Waabaddewo okusika omuguwa mu ba famire zombi ku asigaza abaana.
EYADDUUKIRIDDE ENDUULU AYOGEDDE
Jawuhara Nakakawa muliraanwa eyasoose okudduukirira agamba nti omukazi abadde afumbira ku bugubi ng'ebiseera ebimu abadde anoba n'akomawo olw'abaana.
Nze olwawulidde enduulu nagenze mu nju yaabwe ne nsanga ng'ekisenge bakisibye ng'omukazi asaba buyambi. Nakutte ebitundu bya bbulooka ne nkuba oluggi ne lweggula ne ndeekaana nti totta mukazi.
Yavudde ku mukazi n'ambuukira ng'alina akambe ng'ayagala kunkuba ne nziruka. Abaana baabadde ku bitanda waggulu. Alina omupangisa avuga bodaboda eyamututte okuwagala ekiso era twabitegedde luvannyuma nti kye yakozesezzaOmwana omukulu annyonnyola
Batamuliza muwala waabwe omukulu ow'emyaka 12 agamba: "Taata yafuna akabenje era abadde takyakola.
Azze ayomba ne maama okumala ebbanga kyenkana buli lunaku ng'entabwe eva ku taata kugaana kutuweerera n'okugaana okutugulira emmere awaka. Maama abadde ayomba nga yeebuuza gy'ateeka ssente kuba alina emizigo gy'abapangisa egiri okumpi ne we tusula.
Ku Lwomukaaga taata yagambye maama nga mpulira nti nja kukutta ne ng'amba maama aveewo agende n'anziramu nti mwana wange byonna bya Katonda. Bwe ng'enda ate mmwe mbalekere ani bw'anaaba asazeewo okunzita sirina kyakukola.
Taata yayambuseeko mu katawuni k'e Luteete bwe yakomyewo yasanze maama yeebase nga naffe tuli ku bitanda waggulu n'atugamba twebake. Baali baayawula ebitanda maama ng'asula yekka ne taata ng'asula ku kitanda kirala. Taata yagenze ku kitanda kya maama nga yeebase n'amutuulako n'atandika okumukuba. Nnakubye enduulu muliraanwa n'ajja n'akuba amayinja ku luggi ne nfuluma. Nnalese maama alaajana ng'asaba buyambi bajje bamutaase.
Olwo muto wange Steven Kakwaya yabadde asigaddeyo mu nnyumba era ye yalabye taata ng'afumita maama waffe.
SSENTEBE W'EKYALO AYOGEDDE
Ssemakula ssentebe w'ekyalo agamba nti ‘‘ku Lwokumukaaga twatudde mu nsonga za Bizimungu ne mukyala we ng'omukyala agamba bba tabawa kyakulya n'ebyetaagisa ebirala era aba famire y'omusajja olukiiko baalubaddemu ne tuteesa ku Bizimungu akwate emizigo 4 ku 7 gy'alina aweeko omukazi asobole okufuna ky'aliisa abaana. Kino Bizimungu yakiwakanyizza omukazi n'amusaba amuwe kapito wa kakadde kamu afune ky'akola Bizimungu n'agamba nti ajja kusobola mitwalo 30 era n'agimuwa.
Yagasseeko nti ayagala omukazi ave mu nju amufunire omuzigo ku z'abapangisa kuba ye ayagala kuwasa mukazi mulala. Ekirala twateesezza Bizimungu awenga mukazi we 10,000/- buli lunaku ez'okuguliramu abaana emmere era ne tukola n'endagaano n'agiteekako omukono.
Akoze bubi okutta omukazi kuba amubeereddewo mu buli mbeera era mu 2009 yafuna akabenje omukazi n'amujjanjaba. Mu 2018 yaddamu n'afuna akabenje era omukazi n'amujjanjaba


text:
Amawulire
Eyakwata Muwalawe owémyezi 3 asindikibwa mu kkoti enkulu
Ivan Ssenabulya
September 17th, 2021
Bya Ruth Anderah,
Ssabawaabi wa gavumenti alagidde omusango gwa taata eyasobya ku bujje eryemyezi 3 lyazaala gutandike okuwulirwa mu kkooti enkulu
Zaidi Kanonko bwalabiseko mu kkooti e Mukono omulamuzi Steven Waidhuba amutegezeza nti omusango gwe gulina kuwulirwa mu kkooti enkulu.
Oludda oluwaabi lugamba omuwawabirwa omusango yaguza ngennaku zomwezi September 19th 2020 kukyalo Geregere ekisangibwa mu disitulikiti eye Buikwe.
Bino byonna byaliwo oluvanyuma lwa maama okulekela taata omwana agende mu katale okugula emmere.
Yagenda okukomawo oluvanyuma lweddakiika 20 nga taata womwana ayambudde omwana nga naye ali mu mpale enyimpi agalamidde ku mwana wabwe owemyezi 3
Oluvanyuma maama yaddusa omwana mu ddwaliro ne bamwekebejja ne bakamutema nti asobezedwako nga afunye ne biwundu ebyamaanyi.


text:
Olubereberye 34 LCB – Mateusza 34 SZ-PL
Sekemu Asobya ku Dina
134:1 Lub 30:21Awo Dina muwala wa Leeya gwe yazaalira Yakobo, n’agenda okukyalira abakazi ab’omu nsi eyo. 2Sekemu mutabani wa Kamoli Omukiiti omufuzi w’ensi eyo n’amulaba n’amukwata n’amusobyako. 3Omwoyo gwa Sekemu ne gutwalibwa Dina muwala wa Yakobo, n’amwagala n’ayogera naye ebigambo ebiweweevu. 4Sekemu n’alyoka agamba kitaawe Kamoli nti, “Mpasiza omuwala ono abeere mukazi wange.”
5Yakobo bwe yawulira nga Sekemu asobezza ku muwala we Dina, n’aba mukkakkamu okutuusa batabani be abaali balabirira ebisibo ku ttale lwe badda. 634:6 Bal 14:2-5Kamoli kitaawe wa Sekemu n’agenda eri Yakobo okwogera naye. 734:7 a Ma 22:21; Bal 20:6; 2Sa 13:12 b Yos 7:15Batabani ba Yakobo ne bakomawo eka nga bamaze okukitegeera. Ne banakuwala era ne basunguwalira nnyo Sekemu olw’okukola eky’ekivve era ekitasaana mu Isirayiri.
8Kyokka ye Kamoli n’ayogera nabo ng’agamba nti, “Omwoyo gwa mutabani wange gwegomba nnyo muwala wo, nkwegayirira mumuwe amuwase. 9Kkiriza tufumbiriganwenga, otuwe bawala bo, nammwe muwasenga bawala baffe. 1034:10 a Lub 47:6, 27 b Lub 13:9; 20:15 c Lub 42:34Munaabeeranga mu ffe, era mukolenga buli kye mwagala mu nsi yaffe. Mubeeremu era musuubuliremu, mugaggawale nnyo.”
11Sekemu naye n’ayogera ne Yakobo ne bannyina ba Dina, nti, “Nsaba ndabe ekisa mu maaso gammwe, era kyonna kye munansalira nzija kukibawa. 1234:12 Kuv 22:16; Ma 22:29; 1Sa 18:25Munsabe ebyobuko ebirabo n’ebigenderako, byonna nzija kubibawa nga bwe binaaba binsabiddwa; kye muba munkolera kwe kumpa omuwala abeere mukazi wange.”
13Batabani ba Yakobo ne baddamu Sekemu ne kitaawe Kamoli nga babakwenyakwenya kuba Sekemu yali asobezza ku mwannyinaabwe Dina. 1434:14 Lub 17:14; Bal 14:3Ne babagamba nti, “Ekyo tetusobola kukikola okuwa mwannyinaffe omuntu atali mukomole, kubanga kya muzizo gye tuli. 1534:15 Kuv 12:48Kye muteekwa okukola, tulyoke tukkirize, kwe kufuuka nga ffe nga buli musajja mu mmwe akomolebbwa. 16Tulyoke tubawe bawala baffe, era naffe tuwase bawala bammwe, tubeere mu mmwe tufuuke eggwanga limu. 17Naye bwe mutakkiriza kukomolebwa, kale tunaatwala muwala waffe ne tugenda.”
Okwesasuza Olwa Dina
18Ebigambo byabwe ne bisanyusa Kamoli ne mutabani we Sekemu. 1934:19 nny 3Era omuvubuka teyalwa kukomolebwa, kubanga yayagala nnyo muwala wa Yakobo. Omuvubuka oyo ye yali asinga okussibwamu ekitiibwa mu baana ba Kamoli bonna. 2034:20 Lus 4:1; 2Sa 15:2Awo Kamoli ne mutabani we Sekemu ne batuuka ku wankaaki34:20 wankaaki Abakadde b’ekibuga baasisinkananga ku wankaaki w’ekibuga okubaako ensonga ze bateesaako. w’ekibuga kyabwe ne boogera n’abantu b’ekibuga kyabwe nga bagamba nti, 21Abasajja abo mikwano gyaffe. Ka babeere mu nsi yaffe bakoleremu, kubanga, mulabe, ensi nnene ebamala. Ffe ka tuwase bawala baabwe era naffe tubawe bawala baffe. 22Wabula buli musajja mu ffe ateekwa okukomolebwa, nga bo bwe bakola; tufuuke eggwanga limu, lwe banakkiriza okubeera mu ffe. 23Olwo ente zaabwe, ebintu byabwe n’ensolo zaabwe zonna tebiibe byaffe? Kye tuba tukola kwe kukkiriziganya nabo, balyoke babeere mu ffe.
2434:24 Lub 23:10Abasajja bonna abaali ku mulyango ebweru w’ekibuga ne bakkiriziganya ne Kamoli ne mutabani we Sekemu; buli musajja eyafuluma ebweru w’omulyango gw’ekibuga n’akomolebwa.
2534:25 a Lub 49:5 b Lub 49:7Bwe waayitawo ennaku ssatu, nga bakyali mu bulumi, batabani ba Yakobo: Simyoni ne Leevi bannyina Dina ne baddira ebitala byabwe ne balumba ekibuga, abaamu nga tebategedde, ne batta buli musajja. 26Battiramu Kamoli ne mutabani we Sekemu ne baggya Dina mu nnyumba ya Sekemu ne beetambulira. 27Awo batabani ba Yakobo ne bagwa ku munyago ne banyaga ekibuga olwa mwannyinaabwe. 28Ne batwala ebisibo by’endiga, amagana g’ente, n’endogoyi, na buli ekyali mu kibuga ne ku ttale. 29N’obugagga bwonna, n’abaana bonna awamu n’abakazi, na buli ekyali mu mayumba, byonna ne babiwamba ne babinyaga.
3034:30 a Kuv 5:21; 1Sa 13:4 b Lub 13:7 c Lub 46:27; 1By 16:19; Zab 105:12Awo Yakobo n’agamba Simyoni ne Leevi nti, “Mundeetedde akacwano, nfuuse wa kukyayibwa abantu bonna ab’omu nsi, Abakanani n’Abaperezi. Ffe tuli batono, kale bwe baneekuŋŋaanya ne bannumba nzija kumalibwawo, nze n’ennyumba yange yonna.”
31Bo ne bamuddamu nti, “Lwaki yayisa mwannyinaffe ng’omwenzi?”


text:
FUFA eronze omutendesi wa kiraabu ya Rays of Grace , Hamuza Lutalo okutendeka tiimu ye Ggwanga ey’abalenzi abatasussa myaka 17 emanyiddwa nga Uganda Cubs.
Lutalo wa kumyukibwa omutendesi wa Mbarara City Brian Ssenyondo, Arthur Kyesimire ( fitness coach) ne Kiberu Mubarak ng’omutendesi wa bakwaasi ba goolo.
Omukyala Mable Kabatalindwa okuva mu Rays of Grace yalondeddwa nga omusawo wa tiimu.
Lutalo ne banne balina obuvunanyizibwa okutegeka tiimu enavuganya mu mpaka za CECAFA eza U-17 ezinabeera e Rwanda okuva nga 13 okutuuka nga 28, December, 2020.
Okusinziira ku kiwandiiko FUFA kyeyafulumizza eggulo, bano bawereddwa emyezi mukaaga (6) ku mulimu guno.
Uganda eri mu kibinja B wamu ne Ethiopia saako Kenya.
Omuwanguzi w’empaka zino ajja kukikirira ettundu tundu lya CECAFA mumpaka za Africa e Morocco omwaaka oguujja.


text:
Winnie Kiiza
Winnie Kiiza
Winifred Kiiza (yazaalibwa nga 26 museenene 1972) Mukyala Munnayuganda omusomesa ate munnabyabufuzi ,Yaweerezaako nga Akulira oludda oluvuganya Gavumenti mu Ssetteeserezo wa Uganda,okuva mu mwezi gwa Muzigo(Ogwokutaano) 2016[1] okutuusa mu mwezi gwa Muwakanya(Ogwomunaana) 2018.[2] Oluvannyuma yasikizibwa omubaka Betty Aol Ochan nga akalira oludda oluwabula Gavumenti omuggya.[3] Era ye mubaka omukyala akiikirira abantu ba Disitulikiti ye Kasese mu Ssetteeserezo ya Uganda ey'omulundi ogwekkumi(2016-2021)
Ebyafaayo n'Ebyokusoma kwe[kyusa | edit source]
Winifred Kiiza yazaalibwa nga 26 mu mwezi gwa Museenene 1972, ku kyalo Nsenyi , mu Ggombolola y'e Kisinga ,mu Disitulikiti y'e Kasese, mu Bugwanjuba bwa Uganda. Maama we, Mukyala Modesty Muke, yali muwagizi wa kibiina ky'ebyobufuzi ekya Uganda Peoples Congress (UPC), so nga ate kitaawe,Mwami Kanyere Constance Muke, yali wa Democratic Party (DP).Kitaawe Kiiza yafa mukaziwattu alina emyaka kkumi era nnyina ataalina na mulimu n'asigaza obuvunaanyizibwa bw'okulabirira abaana.[4]
Sasomera ku Nsenyi Primary School, Kajwenge Primary School wamu ne Kisinga Primary School. Mu misomo gye egya siniya eddaala erya ''O'' yalisomera ku,Saadi Memorial Secondary School, nga gye yava okudda ku Saint Maria Goretti School e Fort Portal mu myaka gye ebiri egyasembayo mu siniya.[4]
Oluvannyuma yeegatta ku National College of Business Studies (NCBS), e Nakawa, Kampala, awo mu kaseera ettendekero lino we lyakyukira okufuuka Makerere University Business School (MUBS).[4]
Eby'emirimu gye[kyusa | edit source]
Mu luwummula olwaddirira ebigezo bya siniya ey'okuna , Kiiza yatandika okusomesa mu ssomero lye gye yasomera erya, Kisinga Primary School nga era kino kye yakola ne ku.Saint Maria Goretti School oluvannyuma lw'ebigezo bye ebya siniya eyoomukaaga.[4] Mu kiseera kye kimueddwaliro lya Bwera General Hospital lyabangibwawo era n'aweebwa omulimu omu mu kitongole ekitereka n'okukuuma eddagala. Oluvannyuma yakolera mu kampuni eddekanya eby'okulambuza abantu awo kinnya nampindi mu Queen Elizabeth National Park.[4]


text:
Olubereberye 17 LCB – मत्ती 17 NCA
Endagaano y’Okukomola
117:1 a Lub 28:3; Kuv 6:3 b Ma 18:13Ibulaamu bwe yaweza emyaka kyenda mu mwenda, Mukama n’amulabikira, n’amugamba nti, “Ndi Katonda Ayinzabyonna, tambulira mu maaso gange obe nga toliiko kya kunenyezebwa. 217:2 Lub 15:18Ndikola endagaano yange naawe era ndikwaliza ddala nnyo.”
3Awo Ibulaamu n’avuunama; Katonda n’amugamba nti, 417:4 a Lub 15:18 b nny 16; Lub 12:2; 35:11; 48:19“Laba, ndikola naawe endagaano, era onoobeeranga kitaawe w’amawanga mangi. 517:5 a nny 15; Nek 9:7 b Bar 4:17*Erinnya lyo tokyayitibwa Ibulaamu, wabula onooyitibwanga Ibulayimu, kubanga nkufudde kitaawe w’amawanga mangi. 617:6 a Lub 35:11 b Mat 1:6Ndikwaza nnyo nnyini; era ndikufuula amawanga, ne bakabaka baliva mu ggwe. 717:7 a Kuv 29:45, 46 b Bar 9:8; Bag 3:16Era ndituukiriza endagaano yange naawe, n’ezzadde lyo mbeere Katonda wo era Katonda w’ezzadde lyo eririddawo. Endagaano eno teriggwaawo emirembe n’emirembe. 817:8 a Zab 105:9, 11 b Lub 23:4; 28:4; Kuv 6:4 c Lub 12:7Era ndikuwa ggwe n’ezzadde lyo eririddawo ensi mw’obadde omusenze, ensi yonna eya Kanani, okuba eyiyo emirembe gyonna; era ndiba Katonda waabwe.”
9Awo Katonda n’agamba Ibulayimu nti, “Ggwe ky’olina okukola kwe kukwata endagaano yange, ggwe n’ezzadde lyo eririddawo emirembe gyabwe gyonna. 1017:10 nny 23; Lub 21:4; Yk 7:22; Bik 7:8; Bar 4:11Eno y’endagaano yange naawe n’ezzadde lyo eririddawo, gy’onookuumanga: Buli musajja mu mmwe anaakomolebwanga. 1117:11 a Kuv 12:48; Ma 10:16 b Bar 4:11Munaakomolebwanga ekikuta eky’omubiri gwammwe, ekyo kibeere akabonero ak’endagaano yange naawe. 1217:12 Lv 12:3; Luk 2:21Buli mwana owoobulenzi anaawezanga ennaku omunaana ez’obukulu mu mmwe mu mirembe gyammwe gyonna anaakomolebwanga, 13oyo azaaliddwa mu nnyumba yo oba gw’oguze n’ensimbi zo okuva ku munnaggwanga anaakomolebwanga. Endagaano yange eteriggwaawo eneebanga mu mubiri gwo. 1417:14 Kuv 4:24-26Omwana owoobulenzi yenna atali mukomole, atakomolebbwa kikuta kya mubiri gwe, taabalibwenga mu bantu be, aba amenye endagaano yange.”
Ekisuubizo eri Salaayi
15Katonda n’agamba Ibulayimu nti, “Era Salaayi mukazi wo, tokyamuyita Salaayi, erinnya lye linaabanga Saala. 1617:16 a Lub 18:10 b Lub 35:11; Bag 4:31Ndimuwa omukisa, era ndikuwa omwana owoobulenzi mu ye. Ndimuwa omukisa, alibeera jjajja w’amawanga, bakabaka baamawanga baliva mu ye.”
1717:17 Lub 18:12; 21:6Awo Ibulayimu n’avuunama n’aseka, n’agamba munda ye nti, “Omwana alizaalirwa oyo eyaakamala emyaka ekikumi? Saala ow’emyaka ekyenda alizaala omwana?” 18Ibulayimu n’agamba Katonda nti, “Isimayiri abeerenga mulamu mu maaso go!”
1917:19 a Lub 18:14; 21:2 b Lub 26:3Katonda n’amugamba nti, “Nedda, naye Saala mukazi wo alikuzaalira omwana owoobulenzi, olimutuuma erinnya Isaaka. Ndinyweza endagaano yange naye okuba endagaano etaliggwaawo ku zadde lye eririddawo. 2017:20 a Lub 16:10 b Lub 25:12-16 c Lub 21:18Ku Isimayiri nkuwulidde: Laba, ndimuwa omukisa, alyeyongera, ndimwaliza ddala nnyo, aliba jjajja w’abalangira kkumi na babiri, era ndimufuula eggwanga ery’amaanyi. 2117:21 Lub 21:2Kyokka ndinyweza endagaano yange ne Isaaka, Saala gw’alikuzaalira mu kiseera nga kino omwaka ogujja.” 22Katonda bwe yamala okwogera naye, Ibulayimu n’ava we yali.
23Awo Ibulayimu n’atwala Isimayiri mutabani we n’abaddu bonna abaazaalirwa mu nnyumba ye n’abo abaagulibwa n’ensimbi ze, buli musajja yenna mu nnyumba ya Ibulayimu n’akomolwa buli omu ekikuta ky’omubiri gwe ku lunaku olwo lwennyini, nga Katonda bwe yamugamba. 2417:24 Bar 4:11Ibulayimu yali aweza emyaka kyenda mu mwenda bwe yakomolebwa ekikuta ky’omubiri gwe. 25Ne Isimayiri mutabani we yali wa myaka kkumi n’esatu bwe yakomolebwa ekikuta ky’omubiri gwe. 26Ku lunaku olwo lwennyini Ibulayimu ne mutabani we Isimayiri lwe baakomolebwa. 27N’abasajja bonna mu nnyumba y’abo abazaalirwamu n’abo abaagulibwa n’ensimbi ze okuva eri munnaggwanga, baakomolebwa wamu naye.


text:
Abakozi Ba Yunivaasite Beedimye
Olwaleero emirimu gibadde misannyalavu ku university za gavumenti zonna, abakozi basazeewo okwediima nga baagala bongezebwe omusaala ng’omukulembeze w’eggwanga bwe yabasuubiza.
Abakozi ba university za gavumenti zonna 6 bagamba nti omwaka ogwayita baayimiriza akeediimo kabwe nga president abasuubizza okubongeza obuwumbi 28, bazirinze tebazirabako era beeweze obutadda ku mirimu okutuusa nga basasuddwa. Akeediimo ka bano katandikiddewo okukosa emirimu ku University ezo, nga Moses Walugembe bw’annyonnyola.


text:
Ekidd.: Oh, Mirembe Mmunyeenye y’ennyanja Ggwe,
Nnyina Katonda, Nnyaffe oyo embeerera,
Walondwa Ggwe gyonna emyaka,
Ye Ggwe mulyango omuva enneema, ogw’eggulu.
1. “Mirembe nnyo Nnyaffe”, ffenna tugamba nga Gabrieli,
Tunyweze nnyo tugumye, fuula bw’otyo erinnya ly’Eva.
2. Tulamuse Nnyaffe, nga tweyamba embuuza y’Elizabeti,
“Mirembe ojjudde sso, enneema enkumu ennonde Nnyaffe.”
3. Kivudde wa nze nno? Nnyina w’Oyo Yezu okujja gye ndi!
Kino kya ssanyu leero, nfunye wamma bingi, nange.
4. Tukulamuse Nnyaffe, Maria ajjudde enneema ya Yezu,
Mirembe ssanyu lyaffe, kuuma abazze gy’oli, yamba.
DOWNLAOD LINK:


text:
Amawulire
Abóbuyinza bakubiriza bannansi okwetanira okwegemesa ngéddagala terinagwako
Ivan Ssenabulya
September 27th, 2021
Bya musasi waffe,
Ekibuga kye Jinja kibuyaana olweddagala erigema ekirwadde kya Covid-19 okubakendeerako ngesigadde ennaku mbale eddagala eriweza doozi 67,000 ligweko.
Kino kivudde ku bakulembeze okulemera ku batuuze bagenda bagemebwe.
Era amyuka omubaka wa gavt e Jinja Peter Banya ayongedde okwegayirira abatuuze okugenda okubagema asobole okusigaza akalimuke
ono okulajana bwati kidiridde omukulembeze weggwanga Museveni, okulabula nga bwagenda okugoba ba abakulu ba zi-disitulikiti abalemeredwa okukunga abantu babwe okugemebwa kyokka nga eddagala ligenda kugwako terikozeseddwa
kati mu kwogerako ne radio eno Banya agambye nti olwomuwendo omungi ogwa bantu eddagala basigaza tono nga nokusinga abasomesa ababadde batanafuna doozi esooka bebasinga okulyetaaga.


text:
Maria nnyaffe otuyambe, ennaku zitusanze otuwolereze,
ennaku zitusanze otuwolereze.
- Tuzze gy’oli ayi Bikia Nnyaffe, tuvvunamye ffena mu maaso go.
Tega okutu, muwolereza waffe, owulire essaala z’abaana bo.
- Laba ebyalo biweddemu abantu, n’enju nnyingi leero bifulukwa.
Tuwulira ebiwoobe n’enduulu, tunaddawa Ggwe bwot’otuyamba.
- Twayonoona ggwe wamma gutusinze, naye leero tumenyese emyoyo. Ggyamaaso go ku bibib byetukyaye, tusaasire ng’oggya mukisa kyo.
- Ayi Mukama watutonda ggwe nnyini n’otubumba ffenna n’engalo zo. Werabirenga bwetuli abonoonyi, n’ojjukira nga tulibaana bo.
- Oba ogaya amaziga ge tukaaba, omwana wo ye atuwanjagira.
Tunuulra ku biwundu bya Yezu, n’otogaana kusaasira bantu.
- Ayi Mukama Ggwe Omutonzi wa byonna, by’olagira biwulira mangu. Obulwadde bujja okumala abantu, bu komeko ffenna tunawona.


text:
Ssentebe w’ekibiina ki National Resistance Movement (NRM) era omukulembeze w’eggwanga lino Yoweri Kaguta Museveni akangudde ku ddoboozi ku bannayuganda abalemeddeko, okumukanda okuzza abayizi ku massomero okubatangira okufuna embutto.
Mu Uganda, wakati mu kulwanyisa Covid-19 ng’abayizi bali waka, bangi bafunye embuto, okwenyigira mu kunywa ebitamiiza omuli enjaga, ekivuddeko abakulembeze abenjawulo omuli n’abazadde, okusaba omukulembeze w’eggwanga, abayizi okuddayo ku massomero.
Okusinzira ku ntekateeka eyafulumizibwa, abayizi bonna abali ku matekendero aga waggulu, balina okuddayo omwezi ogujja ogwa November ate abasigadde, bakuddayo omwaka ogujja ogwa 2022.
Wabula Museveni agamba nti obulamu businga buli kintu nga yewunya abakulembeze, abalemeddeko nga basaba, abayizi okudda ku massomero.
Bw’abadde ku bikujjuko mu kukuza olunnaku lw’abasomesa ku kisaawe e Kololo, Museveni agamba nti okutaasa abaana okufa, eggwanga lisobodde okweyongerako, olw’abaana abangi abazaaliddwa.
Alabudde abakulembeze ku nsonga y’okuzza abaana ku massomero nti wadde bakuze n’okuzaala, basobola okulinda, kasita ekirungi Gavumenti ye esobodde okubataasa okufa.
Mungeri y’emu alabudde, abakola emirimu egy’enjawulo abakyalinze okubaggulawo mu kiseera kino, eky’okulwanyisa Covid-19.
Museveni anokoddeyo abalina ebbaala, okuba abayiiya okwenyigira mu kulima okusinga okuteeka Gavumenti ku nninga, okubaggulawo, okutambuza emirimu gyabwe mu kano akaseera akazibu.
Ate kabiite we era Minisita w’ebyenjigiriza n’emizannyo Janet Kataaha Museveni, awanjagidde abasomesa okwagala eggwanga lyabwe n’okwagala emirimu gyabwe okusinga okusuulawo emirimu gy’okusomesa.
Mukyala Museveni agamba nti eggwanga libetaaga newankubadde waliwo okusoomozebwa kw’ekirwadde.
Abasabye obutadduka ku mirimu ng’abasawo webasigadde ku mirimu gyabwe mu kaseera akazibu ak’okulwanyisa ekirwadde.
Ate bbo abasomesa, balemeddeko era bajjukiza omukulembeze w’eggwanga nti betaaga okuboongeza omusaala, nga tewali kusoosowaza abasomesa amasomo ga Science bokka.
Wabula Pulezidenti Museveni mukwanukula, asabye abasomesa okukomya okumuteeka ku bunkenke nga bamusaba okubongeza omusaala kuba naye kennyini afuna obusente butono kyokka nga ye Pulezidenti mulamba.
Emikolo gikuziddwa mu ngeri ya ‘Science’ nga gyetabiddwako abasomesa abasamusaamu ssaako ne Baminisita abagwa wansi mu byenjigiriza.
Pulezidenti Museveni yaggala amasomero mu March, 2020 olwa Covid-19 okutuuka mu ggwanga.
Uganda mu kiseera kino yakazuula abalwadde ba Covid-19, 124,808 ate 3,179 bebakafa obulwadde.
Ebirala ebifa mu ggwanga – https://www.facebook.com/GalaxyFm1002/videos/298721905093741


text:
rainfall Season
Climate Forecast for June, July and August in Lusoga Language Uganda
June, July & August Forecast in Lusoga language for Near Eastern Uganda
ENTEBEREZA Y’OBWIRE OKUVA OMWEZI GWOMUKAAGA OKUTUUKA GWOMUNANA 2013.
Okutwaliiza aghalala; entebereza eti bwenaaba mu Uganda:
Okuva omwezi gwomukaaga okutuuka ogwomunaana okutwaliza aghalala tikiseera kyamaadi kutoonha okusinga mubitundu eb’yobugwandhuuba, ebitundu ebiri ghagati gha Uganda, ebitundu eb’yenhanda Lake Victoria n’ebitundu eby’omubuvandhuba. Aye, kino kiseera k’yamaadhi kutoonha mumambuka ga Uganda.


text:
Jimmy Muhumuza
Abany’ishengyero okuruga omu byanga by’abariisa baagira ngu nibaza kushagika ekiteiso ky’eishengyero eky’okuzibira abantu buntu kuba nibo bareeta emibazi y’amatungo omu ihanga ngu nikyo kireteire emibazi y’ebicupuri ey’amatungo yaayeyongyera.
Kurugirira ahari Col Fred Mwsigye nagira ngu gavumenti ekyererirwe kureta enkora egi ngu aha kuba emibazi yoona ey’amatungo tekiyamba batungi ekireteire amatungo gaabo kufa ahabw’okubura emibazi ekiresire endwara zitarikukira n’okwimukamu ezindi.
Ogu yayongyera yaagira ngu nayenda n’okureeta eiteeka erye omu ishengyero eri yayeta Veterinary Drugs and Feeds Bill erirahwere gavumenti kurwanisa emibazi y’ebicupuri egi kandi yagira ngu omu iteeka eri nayenda ekitongore ekya National Drugs Authority kuguma nikikora aha mibazi ey’abantu bonka reeru emibazi y’amatungu egume nekorwaho ekitongore ekindi .
Kandi Owek. Arinaitwe Rwakajara yaagira ngu ekintu ekyakumaraho enshonga ezi bakwate emibazi y’amatungo etari emwe n’emwe bagite omu byanga bitarikushushana ebya Uganda nka reru bareebe omubazi ogurakore gye
Ceyamaani w’akakiiko aka Agriculture omu ishengyero Hon Lawrence Akuguzubwe nagira ngu akakiiko aka kaketooroora omu ihanga kashanga ngu obuzibu obu abariisa baine n’obw’emibazi etarikukora.


text:
SSABALABIRIZI we Kkanisa ya Uganda Rt. Rev. Dr. Steven Kazimba Mugalu awadde abatuuze be Buikwe essanyu bwabakyaliddeko nga akamu ku bubonero obulaga obwetowaze mu kitundu gyazaalibwa.
Ono agenda kumala ennaku ssatu mu kitundu kya Mukono eyawamu nga alambula abakulisitaayo saako ne mikwano, kubanga eno kye kitundu gyazaalibwa era gye yatandikira obuwereza.
Asookedde ku kitebe kya Disitulikiti ye Buikwe gyayaniriziddwa Ssentebe Mathias Kigongo, nga yegattiddwako abakulembeze abalala saako n’abakozi ba Gavumenti.
Wano era ayogeddeko eri abakozi n’abakulembeze olwo ne yeyongerayo ku kyalo Madudu Gyazaalibwa alamuse ku bantu b’okukitundu nga kwotadde n’okusabirako awamu nga yebaza Katonda olwe kkula Katonda ly’amutuusizaako okufuna ekitiibwa ekisingayo obunene mu Kkanisa ya Uganda era ebuna wonna.
Asuubirwa okugenyiwalako mu makkanisa eg’enjawulo mu Mukono ne Buikwe era nga agenda kukyalirako ne Ssomero mwe yasomera elimanyiddwanga Seeta College Mwanyanjiri mu Gombolola ye Nakisunga.
Kazimba yaliko omubuulizi mu kkanisa ye Namataba, gye yava nagenda e Nakibizzi, naleetebwa ku lutikko yabatukuvu Phillipo ne Andereya e Mukono gye yali nga Diini wa Lutikko, oluvanyuma n’alondebwa okufuuka omulabirizi we Mityana.
Ajjukirwa nnyo olwe nkulakulana gye yaleka e Mukono, saako n’okubuulira enjiri obutebalira.
Do you have a story in your community or an opinion to share with us: Email us at editorial@watchdoguganda.com


text:
The hunger march(Olukumba lwo muyala)
The Hunger March(Olukumba lwo Muyala) Nalino linnya kugamu kubibume ebyakolwa Jens Galschiot mu 2001.
Endowooza[kyusa | edit source]
The Hunger March(Olukumba Lwo Muyala)ekibumbe kino kijukizo eri ensi nti senga ebyetago, nobuyambi bwabo abonabona senga tebyanjurwa mulujudde, olunaku olumu abo abali obulungi balikera kumakya ababonabona nga bakonkona kunzigyi zaabwe ngabetaga okuyambibwa mubulungi abo mububi.[1]
Okujukiza ensi ensonga eno ,Jens Galschiøt kyeyava abumba ebibumbe bino ebiwerela ddala 27 Ebyobulenzi bukadugala oba buyite Obufirika nga buyala,bukovu nnyo era ebibumbe binno yabibumba mu kyuuma ekyekikoomo.[2] Obulenzi buno mubwenyi bwabwo bulabika nga bunakuwavu nnyo,ekikoomo omwakolwa ekibumbe bakyongera okukizigira nekiwera daal omulabi ekifanannyi kyenyini nti bunyikavu nnyo,naye wansi bubigere mwattu nga abbwambaza engatto ezitemagana ngabwolaba gano gebagamba agamukene,Engatto zino ezikolebwa kampuni emanyidwa ennyo munsi yonna,era nga emu kwezo ezikwata ekisooka mukozesa abaana abavu munsi egikyakula ngababusasula ensimbi mpawo bwaga.[3]
Okubumba ekibumbe kino yamala kulaba filimu eyitibwa "The March"nafuna ekiniga ku mwoyo,filimu eno yalagibwa omumyaka gye 80 omuli ekibinja kyabantu abayala basimbye lwakasotta ngaborekela enzigyi mu zabulaya.Abayala bali bewadeyo bagende baffire mumasso gabo abali obulungi banagwadda.
Omulundi ogwasokera ddala mu 2001[kyusa | edit source]
Mu mayi wa 2001,mu kabuuga akayitibwa Odense,ekibuumbe ekyekikoomo akalenzi akayala ngakakoganya ngakambadde ezirabika ngatezikatuka bulungi naye nga zitemagana ngali gebagamba agamukene ezekikka kya "nike"Abadanish benagwadda bakera kwota buliro ekibumbe ekyali kiwanikidwa kukituti ekyali kikoredwa mujinja lyomuwendo eliyoyotedwa obulungi ennyo mulangi enzirugavu era elyekikka kya"granite" ngaliwandikidwako wansi ebigambo ebigamba nti"JUST DO IT" era ngeno yengombo ya kampuni ekola engatto zinno. Jens Galschiot yawulirwa ngagamba kukibume kino "nti njakworesa obunanfusi nobulabayi bwakampuni bwezoleseza mu burango bwazo ngazilimba ensi nti eddembe nomutindo kwebakoseseza abakozi babwe mulungi,naye babatulugunya mukimpukumpuku".
The Hunger March(olukumba Lwo Muyala) ku ASEM 4[kyusa | edit source]
Mulukungana oluyitibwa"ASEM 4"olwali e Copenhagen mu September 2002[4],ebibumbe 27 ebyobulenzi obuyala byasimbwa mu kibuuga mu Copenhagen okwakarakasa kunsonga obwenkanya mumbeera zabantu "social justice". Ebibumbe 27 ngabyakozesebwa okulaga abantu abayala ngabelyanenkuta munsi ezikyakula ngababinikibwako ebizibu ensi ezo zinagwadda mukwelowoozako zokka nga zifuna amagoba amangyi nga tezibariride bankusere.Omukolo gwategekebwa"Care-Denmark" ne"Salvation Army.Oluvanyuma ebibiina bino byatonera ebibume binno engaatto eza Adidas, Nike and Reebok.[5]
Ebilala Ebyabawo ku "The Hunger March"(olukumba lwo Muyala)[kyusa | edit source]
Mu "summer"buno bwebudde bwomusana mubulaya mu 2002 ekibinja byebibume bino 27 ebyobulenzi obuyala ngabikoledwa mu kyuuma ekya copa byetolozebwa Denmark yonna okuwakanya gavumenti bweyali esaze kubuyambi bwewa ensi ezikyakula.
Jens Galschiot yagulawo enkolagana nolukiiko lwebibiina byobwanakyewa mu Aarhus. Ebukuumi nebikuumi byaba nakyewa betaba mu kuyambako okubumba ebibumbe binno mu bumbiro lyo mubumbi ono ebyali bigendwa okwolesebwa gwanga lino lyonna.Mu maki wa 2003 esinzizo eliyitibwa "Dan Church Aid"lyakozesa ekibumbe kino kumukolo gwokusolosa ssente zabaana abifiridwako bakadde babwe olwobulwadde bwa mukenenya.
The Hunger March(Olukumba Lwo Muyala) today[kyusa | edit source]
The Hunger March(Olukumba Lwo Muyala),kirabikide kumikolo mingi egyokwekarakasa egyenjewuro mu Denmark nga olwekarakasa olwekyukakyuka zobudde "climate demonstrations".Mwattu ebibumbe binno bitekwa kubiggali ebiba bisindikibwa oba ebisikwa emotooka nebyetataba mukukumba.
Laba Nawano[kyusa | edit source]
- Jens Galschiot
- The Color Orange( Langi ya Kakyungwa)
- Pillar of shame( Empagi yo Buswavu)
- Fundamentalism(Okwesukulumya)
References[kyusa | edit source]
- ↑ http://www.aidoh.dk/new-struct/Happenings-and-Projects/Happenings/Hungermarch/Hungermarch.com/default.html Official website
- ↑ http://www.kunstdk.dk/kunstner/jens_galschiot/tekster/cv
- ↑ http://www.labourbehindthelabel.org/campaigns/item/990-in-pictures-made-in-cambodia interview of Cambodian adidas workers
- ↑ http://www.aseminfoboard.org/Summits/ASEM4/ ASEM 4 official hompage
- ↑ http://sculptures.aidoh.dk/index.html?lang=uk&&view=list&order=2&rpp=15&start=0&ID=251 Pictures of "the hunger boy" at the ASEM 4 Summit


text:
1
Olulyo n'eby'okuzaalibwa kwa Yesu Kristo
(1:1—2:23)
Olulyo lwa Yesu
(Luk 3:23-38)
1 #
Luk 3:23-38
Luno lwe lulyo lwa Yesu Kristo, omwana wa Dawudi, omwana wa Ibulayimu.#1 Byom 17:11, Lub 5:1; 22:18
2Ibulayimu yazaala Isaaka; Isaaka n'azaala Yakobo; Yakobo n'azaala Yuda ne baganda be;#Lub 21:3,12; 25:26; 29:25; 49:10, 1 Byom 1:34 3Yuda n'azaala Pereezi ne Zeera mu Tamali; Pereezi n'azaala Kezulooni; Kezulooni n'azaala Laamu;#1 Byom 2:5,9, Lub 38:29,30, Luus 4:18-22 4Laamu n'azaala Amminadaabu; Amminadaabu n'azaala Nasoni; Nasoni n'azaala Salumooni;#1 Byom 2:10-12 5Salumooni n'azaala Bowaazi mu Lakabu; Bowaazi n'azaala Obedi mu Luusi; Obedi n'azaala Yese;#Luus 4:13-17 6Yese n'azaala Dawudi kabaka.#2 Sam 12:24
Dawudi n'azaala Sulemaani mu muka Uliya; 7Sulemaani n'azaala Lekobowaamu; Lekobowaamu n'azaala Abiya; Abiya n'azaala Asa;#1 Byom 3:10-14 8Asa n'azaala Yekosafaati; Yekosafaati n'azaala Yolaamu; Yolaamu n'azaala Uzziya; 9Uzziya n'azaala Yosamu; Yosamu n'azaala Akazi; Akazi n'azaala Keezeekiya; 10Keezeekiya n'azaala Manase; Manase n'azaala Amoni; Amoni n'azaala Yosiya; 11Yosiya n'azaala Yekoniya ne baganda be, mu biro abaana ba Isiraeri mwe baatwalirwa e Babbulooni.#1 Byom 3:15,16
12Oluvannyuma olw'okutwalibwa e Babbulooni, Yekoniya n'azaala Seyalutyeri; Seyalutyeri n'azaala Zerubbaberi;#1 Byom 3:17, Ezer 3:2 13Zerubbaberi n'azaala Abiwuudi; Abiwuudi n'azaala Eriyakimu; Eriyakimu n'azaala Azoli; 14Azoli n'azaala Sadoki; Sadoki n'azaala Akimu; Akimu n'azaala Eriwuudi; 15Eriwuudi n'azaala Ereyazaali; Ereyazaali n'azaala Mataani; Mataani n'azaala Yakobo; 16Yakobo n'azaala Yusufu, eyali bba Malyamu, Malyamu eyazaala Yesu ayitibwa Kristo.#Mat 27:17,22
17Bwe gityo emirembe gyonna, okuva ku Ibulayimu okutuuka ku Dawudi, emirembe kkumi n'ena (14), nate okuva ku Dawudi okutuuka ku kutwalibwa e Babbulooni, emirembe kkumi n'ena (14), nate okuva ku kutwalibwa e Babbulooni okutuuka ku Kristo, emirembe kkumi n'ena (14).
Okuzaalibwa kwa Yesu Kristo
(Luk 2:1-7)
18N'okuzaalibwa kwa Yesu Kristo kwali bwe kuti; Malyamu nnyina bwe yali ng'akyayogerezebwa Yusufu, baali nga tebannaba kufumbiriganwa, n'alabika ng'ali lubuto olw'Omwoyo Omutukuvu.#Luk 1:35 19Awo Yusufu bba, kubanga yali muntu mutuukirivu, n'atayagala kumukwasa nsonyi, n'alowooza okumulekayo mu kyama. 20Laba bwe yali alowooza bw'atyo, malayika wa Mukama n'ajja gy'ali mu kirooto, n'amugamba nti, “Yusufu omwana wa Dawudi, totya kutwala Malyamu mukazi wo, kubanga olubuto lwe lwa Mwoyo Mutukuvu. 21Naye alizaala omwana wa bulenzi; naawe olimutuuma erinnya lye YESU; kubanga ye y'alirokola abantu be mu bibi byabwe.”#Luk 1:31; 2:21, Bik 4:12 22Ebyo byonna byakolebwa bituukirire Mukama bye yayogerera mu nnabbi ng'agamba nti,#Is 7:14 23“Laba, omuwala atamanyi musajja aliba olubuto,”
“ ‘era alizaala omwana wa bulenzi,
erinnya lye aliyitibwa Emmanweri;
eritegeeza nti Katonda ali naffe.’”
24Yusufu bwe yazuukuka mu tulo, n'akola nga malayika wa Mukama bwe yamulagira, n'atwala mukazi we, 25so teyamumanya okutuusa lwe yamala okuzaala omwana; Yusufu n'amutuuma erinnya lye YESU.


text:
Ekitongole Ky’obwakabaka ki Buganda Land Board olwaleero kikubye olukomera ku mbuga ya Kawuula ku Mujaguzo e Kabowa okukugira abatamanyangamba ababadde besomye okumalawo ettaka lino.Kawuula ye mutaka akuuma engoma Kawulugumo ng’eno Kabaka gy’alamusa buli lw’alabikako eri obuganda.
Olukomera olwateredwa ku ttaka lya Mujaguzo akulitaasa ku banakigwanyizi.........
Buganda Land Board okukola kino kiddiridde police okukwata omuvubuka Robert Lusambya abadde yeefudde ekyonga okutunda ettaka lya Mujaguzo newankubadde nga talirinaako bwa nnanyini.
Emabega y'enjumba ŋŋoma za Mujaguzo mweziterekebwa.
Ono abadde yerimbika okubeera omukozi mu kitongole kya Buganda Land Board n’aguza abantu ettaka lya Mujaguzo newankubadde ng’ettaka lino lya nnono era nga teritundibwa.
Bw’abadde akubiriza omulimu gw’okubugiriza embuga, Kawuula aliko Frank Magala Lwembaawo etegeezezza abo bonna ababadde baazimba oba abapangisa ku ttaka lino okulyamuka mbagirawo. Abategeezezza nti ettaka lino lya nnono era abo bokka abalina obuvunaanhyizibwa obwekuusa ku nnono bebalina obuyinza okusigala mu kifo kino.
Embuga ya Kawuula y’emu ku zisinga obukulu Kubanga mwe mubeera enyumba y’engoma Kawulugumo Ensajja emu ku ezo Kabaka z’akuba buli lwaba alabiseeko eri Obuganda mu mukolo ogumanyiddwa nga Okulamusa Mujaguzo.
Ebikwata ku ŋŋoma za Mujaguzo.
MU Buganda mulimu Bakabaka ba mirundi esatu. Waliwo Kabaka atuula ku Nnamulondo, ‘Kabaka’ w’emizimu n’emisambwa ayitibwa Kateebe wamu ne Kabaka atayogera.
Kabaka atayogera z’eng’oma Mujaguzo ezirina Olubiri e Kabowa mu Kyaddondo.
Ekiyitibwa Mujaguzo ziba ng’oma eziwerako ezeegatta okuvaamu obubaka obumu obw’omwanguka. Zikubibwa mu nnaku ne mu ssanyu.
Mu nnaku nga Kabaka alangirira olutabaalo nga Ssekabaka Chwa II bwe yakola mu 1897 ng’agaba olutabaalo lw’e Bukaleeba oba mu ssanyu nga waliwo Omulangira oba Omumbejja azaaliddwa.
Mujaguzo wadde nnyingi naye enkulu ziri bbiri, Kawulugumo ng'eno y’engoma ensajja ne Namanyonyi eyogerwako ng'engoma enkazi oba mukyala wa Mujaguzo Kawulugumo.
E Kabowa Kawulugumo ne Namanyonyi buli emu erina Olubiri lwayo. Kawulugumo ekuumibwa Omutaka Kawuula ow’Olugave ava mu ssiga lya Kasoma Nakatanza era be bagikuba ate Namanyonyi ekuumibwa Omutaka Kimoomera ow'Obutiko wabula era ekubibwa kika kya Lugave.
Ng'omwami n'omukyala bwe batambula bombiriri, ne Mujaguzo zino zitambulira wamu.
Kabaka Kintu bwe yali akola omukolo gw'okumala abalongo be yazaala mu Nambi Nantuttululu, yatuma Ssebuganda Namuguzi ow'Empologoma aleege eng’oma bbiri ezinaakubwa ku mukolo.
Mujaguzo eyitibwa Kanabba.
Zino zaavuga nnyo era buli eyali ku mukolo n'anyumirwa era omukolo olwaggwa Kabaka Kintu n’agamba nti, ‘Zino tezibadde ng’oma wabula mujaguzo’, era erinnya Mujaguzo we lyava.


text:
Tukwanjulira ebirabo byetuleese Ddunda:
Twagala tusiime Ddunda ffe by’otuwadde
Tweyanzizza tweyanzege ssebo okutukkiriza
Okukiika Taata mu maaso go olwaleero
Tunaakuwa ki? Ddunda, tunaakuwa ki?
Tunaakuwa ki? Ddunda ekikujjamu?
Tunaakuwa ki? Ddunda, tunaakuwa ki?
Tunaakuwa ki? Ddunda mugabi wa byonna.
1. Tukuweereza ensi eno gye watuwa n’ebigirimu,
Tukuweereza eby’essanyu n’ebyennaku ebibaddemu.
Bisibuka mu mikono gyo Taata omusaasizi;
Byonna bikuwe ekitiibwa Ddunda Nnamtalemwa.
2. Tukuweereza abazadde be watuwa olw’ekitiibwa kyo,
Tukuweereza eby’essanyu n’ebyennaku by’obalaze.
Bisibuka mu mikono gyo Taata omusaasizi;
Bonna ggwe bawe okunwera ku ggwe Nnamtalemwa.
3. Tukuweereza abakozi buli lukya abakuweereza,
Tukuweereza eby’essanyu n’ebyennaku ebibaddewo.
Ggwe olabirira bye bakoze Taata n’obagumya;
Byonna bakuwe ekitiibwa mw’ebyo bye bakoze.
TUKWANJULIRA AMUKULA GO
Tukwanjulira ebirabo byetuleese Ddunda:


text:
Abagwere bategekere omukolo
Ng’aabiri na mwenda omweri gwomusanvu, omwanka 2017, rwabbaire lunaku olwayuuguumirye obugwere yenayena era n’oYuganda ng’eigwanga. Olwo niirwo olunaku Abagwere owe basuniire ekibono kya Kibbumba, Endagaano empyaka omu lutumu lwabwe. Nakuboneire abaBwere bonabona nga bali ooti bawoireyo, era ng’amanzira gonagona abantu amanindo bagalingiriirye Budaka omu kisaawe ky’eisaza. Oku lunaku olwo, Abagwere babbaire ooti muntu abyaire abaana abasatu ooba abana, ant babbaire basunire Endagaano empya, efirimu ya Yesu, n’Endagaano Empyaka ey’amadoboozi.
Omukolo gunu gwasigaire omu byafaayo by’e Bugwere, era n’ebya Uganda. N’olw’ekyo, Nga 29-07-2018, Abagwere bategekere omukolo gwa kwijukira olunaku olwo. Omukolo ogwo gwalibba ku ST James COU e Budaka. Baaniriza abantu bonabona okwiza okubbaawo era n’okuwagira omukolo gunu.
(Gasyodo Mitala)
EISANGAALO E BUGWERE
Emyaka ooti-so makumi aana na itaanu egibitire, aBagwere batandiikire okusuna ekibinyibinyi kyo’kubba n’ebiwandiike omu Lugwere. Kinu tikyabbaire kyangu olw’okubula obukugu, empiiya n’ebyokukolesya omwitamba eryo. Ng’olugero owerukoba luti enkabi oKibbumba egyabisira omutaki tiguvunda, oKibbumba yalungamirye omwami Samu Mubala okukwatagana n’aba Summer Institute of Linguistics, ababbeereire aBagwere okutuuka oku buwanguli bw’okusuna eNdagaano eMpyaka omu Lugwere.
Eizo nga 29/07/2017 kyatokotere nga tikisaanikire aadi E Budka omu kisaawe ky’eisaza, aBagwere nga basuna eBbaibbuli eNdagaano eMpyaka omu lutumu lwabwe. Lunu lwabbaire lunaku lw’ebyafaayo omu Bugwere n’eeri aBagwere bonabona abali omu mawanga g’e nza. Omukolo gunu gwetabireku abantu abeera nga mwotaire ab’ebitiisya, ab’eby’obufugi, abanadiini, ab’eby’obuwangwa, aamo n’abantu abandi.
Omugeni omukulu oku mukolo gunu yabbaire niiye oPulezidenti wa Uganda ow’ekitiisya Yoweri Kaguta Museveni. Yasookere kulambuula bifo ebitali bimo ng’asooka n’okulambuula egibombekere ekiijukizo ky’okutongola eBbaibbuli y’oLugwere. Awo giyazwire kaisi n’acaalira ekifo bati “Bible garden”, egiyakomere omusaale ogw’okwewukiriryaku olunaku lunu.
Oluzwanyuma yaigiire ekisaawe omu kitiisya ekinene aamo n’ab’ekitiisya abandi ng’akubbembeire niiye ow’entebe yokutaanu e Budaka omwami Samuel Mulomi..
Omu ntumulaye, yasiimire ino era n’ayozaayoza aBagwere olw’ekyo ekibasunire. Yakubirizire abantu okwekuuma n’okwekinga endwaire egitali gimo beezye okubba nga boomi. Oku nkomerero, yawaireyo obukaire makumi aabiri n’asuubiza n’obundi Kinaana bubbeere eitamba ly’okugaluca eNdagaano eNkaire. Ab’eBudaka Towuni Kanso bona tibazwereiremu aawo. Yabasuubizire obukaire kikumi bubabbeere okumaliirirya ekizimbe ekibbaire kigaine okuwa.
Akulira akakiiko k’okutongola eBbaibbuli y’oLugwere oBisyopu Vicent Watolya yaanirizire abagenibe bonabona ni yebeebalya okwerekereza ni baize oku mukolo gunu ogw’ebyafaayo omu Bugwere, n’abakubiriza n’okugula eBbaibbuli.
Abamo oku bantu abasookere okugula eBbaibbuli niibo abagirwaineku, obeete bakawonaawo. Beeyunire mangu okugula nga baseega bati gidemba ni giwaawo ibo ni bafiirwa ekibandifiire nga bakaali kukibona.
Omukolo Gwetabireku abembi n’ab’ebinyumyo bingi, era gwawoire ng’abantu banyeenya kunyeenya agalibba enjole.
Ng’oYesu oweyagabulanga abantu, omukolo gwabbaireku n’okusala okeeki. Kanu kabbaire kabonero akairya aBagwere bonabona obumo. Ominisita era nga niiye omukwenda w’abacaala omu palamenti okuzwa omu disitulikiti y’e Kibuku omucaala oNamuyangu, yakubirizire aBagwere bonabona okwerabira enjawukana gyabwe baire obumo olw’omukolo gunu.
Omukolo bagwigairewo kaisi onamungi w’omuntu ni yeesuka omu kisaawe okubona efirimu ya Yesu ey’oLugwere. Abasinga obungi batyaime ansi bonabona nga beekalikisya ku lutimbe, ngabuli moiza tiyeegomba n’okubbalya eriiso.
Olw’okunyumirwa okunene eino, abantu babbaire nga tibataka batoolewo efirimu newankubbaire ng’oikendi yagezeryeku okutaka okutoonya. Basalirewo kwebonera firimu okutuuca oweyaboireku mu ndikiirya.
(Gasyodo Mitala Erunayo)
EKIBBAIRE E BUGWERE KIBBAIRE KIITIRIRI
Ominisita Rukiya Nakadama ayanika ebbendera ya bwaikumbaania bwa bugwere.
Olwatyanu nga 09/07/2016 lubbaire lunaku lw’ebyafaayo omu bugwere. OIkumbaania wa Bagwere oWeyabire John akolere ekiijukizo olw’okumala emyaka emibiri buca nga atyama oku ntebe, n’okumala emyaka makumi aabiri na itaanu omu bufumbo n’oItuuluulawe. Omukolo gunu gubbaire aadi e Budaka omu kisaawe ky’eisaza. Abakabaka abandi bangi ababbaireyo, ng’oomwo niimwo omuli oMukuuka owa Bagisu, oMorimor owa Bateeso, oSabanyala, oSabaruuli, oSenkulu okabaka wa Banyole, n’abandi bangi abatumire ababaka. Ebinyumyo bingi bikubbire nga baaniriza oIkumbaania. Embaire n’onamadu, n’otongoli byonabyona bivugiire aamo, n’ombonera aBagwere owebagwaizuka amansa. OIkumbaania akomere omusaale e Kadama ng’akabonero k’okwebukiriryangaku olunaku lunu.
Oluzwanyuma, ominisita w’obubyale n’obuwangwa ow’ekitiisya Rukiya Nakadama akulembeire omukolo gw’okwanika ebbendera ya bwaikumbaania bwa bugwere aakati omu kujaagaana okw’amaani. Wabbairewo n’omwoleso gw’ebintu ebitali bimo, nga mwotaire n’ebitabo by’olugwere okuzwa omu kitongole ekigaluca eBbaibbuli omu Lugwere.
Omwoleso gw’ebitabo by’olugwere
Omukolo gufundikiire n’okwibula ekiibulo oIkumbaania n’oItuuluula ekibategekeire abageni baabwe. Basalire okeeki ni bagawula abantu bonabona ni balya ni bakubbamu n’engalo, ekibbaire aadi kibbaire kyetaagisya muntu kweboneraku na gage.
(Mitala Gasyodo)
Olunaku lw’okujagunza n’okwijukira entumu gy’obubyale
Nga 23 ogwolubereeberya, lunaku ekyalo kyona kyona olukyakulirirye okujaguzirangaku n’okwebukiriryaku entumu gy’obubyale. Oly’okubba omugwolubereeberye omu Uganda babbaire mu kampeini, bagusendereyo. N’olw’ekyo, omukolo gunu gwabbairewo nga musanvu kumunaana ogwokuna nkumiibiriikuminamukaaga, omu National Theatre e Kampala . Omulamwa gw’omwaka gunu gwabbaire, Okusoma okw’omutindo: Omulimo entumu gy’obubyale ogu gikolere okuniinisya ebizwa omu by’okwega omu Uganda.
Nga musanvu, Lwabbaire lunaku lw’okwolesa bitabo, n’eby’okusoma ebindi okuzwa omu bitongole eby’enjawulo.Eizo nga munaana, lwabbaire lunaku lw’okutumula na kunyumya ku ntumu gy’obubyale. Omugeni omukulu, yabbaire niiye ow’ekitiisya Rukiya Nakadama Isanga. Abatumuli abandibabbaire: Muc. Margret Nankinga, Dr. RobinahKyeyune, Dr. Charles Tonny Mukasa-Lusambu, Muc. Naumo Juliana Kuruhiira, n’o Godfrey Sentumbwe. Abatumuli bonabona kakasire bati entumu egy’obubyale niigyo egikola omusingi kaisia baanani beeganakusa.
Omukolo gwabbaireku n’ebinyumyo bingi, nga mwotaire embuutu, bakisimba, n’emizeenyo egindi mingi. Onamungi w’omuntu yakumbaanire okuzwa buli mu nsonda ya Uganda, n’ebyalo ebindi okwiza okwataba okumukolo gunu.


text:
(Nzuuno ku mulyango nkonkona,
Awulira eddoboozi lyange n’aggulawo ndiyingira ewuwe.) x2
Nendya eky’ekiro nga tutudde wamu,
Nendya ebyassava nga tuli ffembi, tutudde wamu.
1. Mpulira ayogera nga mukama wange,
Nsanyuse na nnyo Yezu lw’agobye
Mpulira ayogera nga mukama wange,
Yingira jjangu mukama wange, yingira jjangu nze nkwagala,
Yingira jjangu mukama wange, yingira tuula tubeere wamu.
2. Mpulira annamusa nga mukama wange
Nsanyuse na nnyo Yezu ankyalidde
Webale kujja gyendi mukama wange
Yingira jjangu………….
3. Mukama nkumanyi nga bw’oli ow’ekitiibwa
Nsanyuse na nnyo okuntunuulkira
Webale kujja gyendi mukama wange,
Yingira jjangu………….
4. Mukama nsonyiwa anti nnasobya bingi,
Nnebaza lw’ozze anti osaasira
Mukama ndayira nange okunywera ku ggwe
Yingira jjangu…….


text:
Ekidd.: Katonda yeebale, yeebale nnyo
Katonda yeebale, yeebale
Nja kumwebazanga emirembe gyonna,
Nja kumwebazanga buteddiza.
1. Obulamu bwe nnina ku nsi kuno buli ku bw’ani,
Ayi Mukama Ggwe abumpa nnaakwebaza ntya?
Essanyu lye nnina ku nsi kuno liri ku bw’ani,
Ayi Mukama Ggwe alimpa ndikwebaza ntya?
2. Emyaka gye mmaze ku nsi kuno giri ku bw’ani,
Ayi Mukama Ggwe ankuumye ndikwebaza ntya?
Obugagga bwe nnina ku nsi kuno buli ku bw’ani,
Ayi Mukama Ggwe abumpa ndikwebaza ntya?
3. Amaka ago ge ndimu ku nsi kuno gali ku bw’ani,
Ayi Mukama Ggwe agampa ndikwebaza ntya?
Abaana be nnina ku nsi kuno bali ku bw’ani,
Ayi Mukama Ggwe abampa ndikwebaza ntya?
4. Abazadde be nnina ku nsi kuno bali ku bw’ani,
Ayi Mukama nze omwana ndikwebaza ntya?
Emikwano gye nnina ku nsi kuno giri ku bw’ani,
Ayi Mukama Ggwe agimpa ndikwebaza ntya?
5. Ebyo bye nkoze ku nsi kuno biri ku bw’ani,
Ayi Mukama Ggwe ankuumye ndikwebaza ntya?
Entalo ze ngobye ku nsi kuno ziri ku bw’ani,
Ayi Mukama Ggwe annyambye ndikwebaza ntya?
6. Eddiini gye nsoma ayi Mukama esomwa ku bw’ani,
Ayi Mukama Ggwe Ddunda ndikwebaza ntya?
Eggulu gye ndaga nga nfudde liri ku bw’ani,
Ayi Mukama Ggwe Ddunda ndikwebaza ntya?
DOWNLOAD LINK:
Katonda Yeebale


text:
Amawulire
Akakiiko k’ebisubizo kalabudde Kasaija
Ivan Ssenabulya
September 17th, 2021
Bya Prosy Kisakye
Akakiiko ka palamenti akalondoola ebisubizo bya gavumenti kayiszza okulabula eri abakungu ba gavumenti abayitibwa mu kakiiko kano naye nebazimuula.
Kino kyadiridde akakiiko kano okuyita minisita webyensimbi Matia Kasaijja okweyanjula eri akakiiko nga 8 Sebutemba wabula natajja, awataali kuwa nsonga yonna.
Guno gwemulundi ogwokubiri ngababaka bayita ba minisita nebatajja, ngogwasooka bayita Ssabaminisita wegwanga Robinah Nabanja naye natajja.
Amyuka ssentebbe wakakiiko kano Joseph Sewungu, agambye nti Kasaija bagenda kumuyita omulundi ogwokubiri bwatalabikeko olwo bajja okutegeeza ku bebyokwerinda.
Kasaijja yetagibwa okunyonyola lwaki gavumenti negyebuli kati tenasasula abasubuzi abafiirwa ebyabwe mu gwanga lya South Sudan.


text:
Temuyingiza 'Bigatto' Mu Mizigiti
Ba maseeka mu bitundu by’obuvanjuba bw’egwanga balabudde ebitongole eby’okwerinda okukomya okumala gasalimbira mu mizikiti nga babatebereza okukuumayo abantu abakyaamu oba abamenyi b’amateeka.
Abakulu bano bagamba nti ssinga kino tekikoma kyandiretawo obutali butebenkebuvu mu gwanga kubanga kityoboola ekitiibwa ky’ediini y’obusiraamu n’olweekyo nga tebayinza kusirika busirisi
Bino babyogeredde mu lusirika olukulungudde enaku satu ku ttendekero lya Budaka Universal College mu district ye Budaka.


text:
Katikkiro wa Buganda, Owek. Charles Peter Mayiga abuulidde Obuganda nga Ssaabasajja Kabaka Ronald Muwenda Mutebi II bwe yakomyewo okuva mu ggwanga lya Germany gye yali agenze ku mirimu emitongole awamu n’abasawo abakugu okwongera okumwekenneenya.
Bino Katikkiro Mayiga abyogeredde mu lukung’aana lwa bannamawulire lw’atuuzizza e Bulange- Mmengo ku Mmande, n’asaba abantu okwongera okusabira Nnyinimu.
“Omutanda yakomawo ekiro ekyakeesa Olwomukaaga, we njogerera ateredde ntende mu Lubiri lwe alamula Obuganda. Ekyamutwala zaali nsonga bbiri; okusisinkana bannamikago be tukolagana nabo ku nsonga n’emirimu gya Kabaka Foundation. Ensonga eyookubiri kwali okwongera okwekebejjebwa abasawo.”
Owek. Mayiga annyonnyodde nti abasawo abakugu Omutanda baamwekebejja era n’asaba abantu okumanya nti ensonga z’obulamu bwa Beene zikwatiddwa mu ngeri ya buvunaanyizibwa kuba embeera mw’ali eyongera okutereera.
Owek. Mayiga era annyonnyodde nti olugendo lwa Kabaka, aba Kabaka Foundation baaluganyuddwamu nnyo kuba bannamikago baasuubizza okwongera okuwaayo obuyambi eri abaana n’abavubuka ababeera mu nzigotta.
Okusinziira ku Katikkiro Mayiga, kati ekitongole kya Kabaka Foundation kigenda kuyambako okuvumbula ebitone mu baana bano, basobole okukyusa obulamu era basomesebwe ennyingo eziri mu buntu bulamu mu kaweefube w’okukyusa obulamu bwabwe.
Katikkiro Mayiga asabye bannabuddu awamu n’abantu abalala okujjumbira enteekateeka z’okugaba omusaayi wansi w’enteekateeka y’amasaza eyatongozebwa Nnaabagereka, okusobola okutaasa abo abagwetaaga.
Ku nsonga y’ekizimbe ekyagudde mu Kisenyi, Owek. Mayiga asaasidde abaafiiriddwa abaabwe n’ebintu byabwe awamu ne Nnanyini kizimbe. Ono asabye KCCA okulondoola ebizimbe ebibeera bizimbibwa kuba birabika bizimbibwa ku mutindo ogutali mutuufu.
“Tusaba KCCA etunuulire pulaani z’ebizimbe n’eriiso ejjogi era yeekenneenye omutindo gw’Abayinginiya abakulira okubizimba.” Owek. Mayiga bw’annyonnyodde. (Bya Ssemakula John).


text:
Amawulire
Abasibe 2 bafiriidde mu budukulu bwa poliisi
Ivan Ssenabulya
October 13th, 2021
Bya Malikh Fahad
Polisi e Masaka ebakanye nokunonyereza kungeri abasibe 2 gyebafiridde mu kaddukulu, e Masaka ne Bukomansimbi.
Abagenzi babadde bavunanibwa misango gyakusobya ku baana nobubbi, nga gyalopebwa wiiki eno wabula olwaleero basangiddwa nga bafu.
Omusibe afiridde mu kaddukulu ka poliisi e Masaka ye Ronald Kyeyune ngabadde mutuuze we Bisanje mu Kimanya-Kabonera nga yakwatibwa olwokubba ebyuma ku mmotoka ya priest we Bisanje.
Ow’e Bukomansimbi ye Jorum Lwakahinga nga yali yakwatibwa ku misango gyakusobya ku mwana.
Okusinziira ku mwogezi wa poliisi mu maserengeta ga Uganda Muhamad Nsubuga agambye nti omusibe we Bukomansimbi batebereza yeyetuze atenga owe Masaka alabika yafudde bisango byeyafuna olwabantu abamukuba bweyali akwatibwa.
Nsubuga agambye nti emirwambo baajitutte mu ddwaliro ekkulu erye Masaka okwongera okwekebejebwa.


text:
Amawulire
Omusajja asse omwana w’omukyala
Ivan Ssenabulya
September 23rd, 2021
Bya Barbra Nalweyiso
Ekikangabwa kigudde ku kyaalo Kigagga mu Munisipaali ye Mubende, omuvubuka Denis Kashiza bwakakkanye ku mwana wa mukyala we namutta.
Ono okutta omwana ono mujja na nnyina, akikoze mukyala we agenze ku dduuka okubaako byagula, ngobutemu buno abukoledde munda mu muzigo mwebabadde basula.
Okusinziira ku batuuze, Kashiza abadde nobutakaanya ne mukyala we era kirabika kyekimuviriddeko okutta omwana.
Oluvanyuma lwokukola obutemu buno, abinyise mu nsuwa, era aliira ku nsiko.


text:
Latest News
MUNOONYEREZE EKYAVIIRAKO OMUSIBE OKUFIIRA MUKADUUKULU, FFAAZA MU MULEKE – DPP
Omuwaabi wa Gavumenti e Masaka Birivumbuka Richard agobye fayiro y’omusango gw’obutemu ogubadde gwagulwa ku Fr. Mugisha Richard ne munne Joseph Mutayomba nga...
More News
-
Latest News/ 6 days ago
Emotoka ya Shamim Malende egiddwamu omukka
Munnamateeka w’Ababaka Bannakibiina kya National Unity Platform Shamim Malende; “Abantu abatanategeerekeka bannumbye enkya yaleero nga ngenda e Masaka mu Kkooti Enkulu...
-
Latest News/ 6 days ago
Okusalawo kukusaba kwa Ssegiriinya ne Ssewanyana kwa nga 25
Ababaka ba National Unity Platform abasindikibwa ku alimanda mu kuwulira okusaba kwabwe okwokweyimirirwa olwaleero mu Kkooti Enkulu e Masaka. HJon. Allan...
-
Latest News/ 7 days ago
Kkooti ekirizza okuwulira okusaba kw’Ababaka ba NUP
Kyadaaki Omulamuzi wa Kkooti Enkulu e Masaka asazeewo olunaku olw’okuna nga lwagenda okuwulirirako okusaba kw’Aababaka ba Palamenti Bannakibiina kya National Unity...
-
Latest News/ 1 week ago
Ndi musanyu mutandise okukola emotoka – Pulezidenti Museveni
Pulezidenti Yoweri Kaguta Museveni; “Ndi musanyufu nti mwe abamaggye muyise mu kubo eryo. Yuganda esaasanya ensimbi obukadde bwa ddoola 550 buli...
-
Latest News/ 1 week ago
Abantu 3 balumiziddwa ku Bbiri amadaala bwegagudde ku kalina
Uganda Police Force evuddeyo netegeeza nti etandise okunoonyereza kukiyinza okuba obulagajavu ekiyinza okuba nga kyekiviiriddeko amadaala agebyuuma ku kizimbe kya Synagogue...


text:
Aba NRM E Makindye Bakyaye Sentebe
Bannakibiina kya NRM okuva e Makindye bagumbye ku kitebe kya NRM wano mu kampala nga bawakanya obukulembeze bwekibiiina kyabwe mu aMakindye obwabaviirako okugwa byotolabanga.
Bannakibiina kino nga bakulembeddwa eyali omubaka wa Makindye East John Ssimbwa bakwasizza abakulembeze ba NRM omukuuku gw’ebbaluwa omuli okwemulugunya kwabwe nga baagala ssentebe waabwe Lukyamuzi Hussein agobebwe.
Mu bimu ku bigobya ssentebe Lukyamuzi kwekugaana okubagabula keeki Pulezidenti Museveni gyeyabagabula bweyali ajaganya olw’obuwanguzi bweyatuukako ku kisaawe e Kololo.


text:
There is no video clip yet
ENGERI EBINYONYI GYE BYAFUNA ENKAABA YAABYO
GENDA NE KU MUKO GUNO: ENGERO ZA BAJJAJJA
EDDA ennyo ku kyalo Kiringente, kwaliko omusajja Ssonko ng’alina ne mukyalawe Zibanja. Baalina muwala waabwe Bukirwa naye nga si mulungi mulwadde era nga bamufukako amazzi n’oganywa. Abasajja bangi abajjanga okumwogereza naye mu bo abaasinga okusimba akaggo yali Sseggwanga, Ssewajjuba, mwanamulenzi Waffulungu n’omulala Wakkookootezi.
Ssonko ne mukyalawe baasoberwa ku bano bonna gwe baba bawa muwala waabwe eyalungiwa okuzaama. Kyokka baali bakyali mu kusala entotto, laba ate Ssonko bw’agwirwa ekimbe mu kiro, yaaye yaaye n’adda ku mimwa era buba bukya n’akutuka!
Ho, Kiringente yasannyalala era ng’ekibi bwe kikira eoma okulawa, ebigambo by’okufa kwa Ssonko byabuubuuka nga oluyiira olw’ekyanda ne bituuka ne ku basajja bonna abaali beeyagaliza muwala wa Ssonko.
Bano olwabiwulira buli omu n’asalawo okukungubaga n’amaanyi ge gonna amatize abasigaddewo nti anyoleddwa nnyo era y’asaana okutwala nnalulungi Bukirwa.
Sseggwanga ye yasooka okutuuka mu maka g’omugenzi Ssonko ng’alina ne banne abamuwerekkeddeko. Olwali okutuuka kwe kuvaamu omulanga nti :
Ssonko afuddee… ooo…!
Ssonko afuddee… ooo…!
Abaaliwo bonna baasooka ne basiriikirira nga beewuunya omulanga oguvudde mu musajja ayogereza Bukirwa. Baamuwa akatebe n’atuula.
Yali yaakakkalira Wakkookootezi naye n’atuuka naye ng’aliko abamuwerekeddeko. Bwe yatuuka mu luggya n’atandika okwesaasaabanga nga bw’akungiriza nti:
Ssonko gwe twabadde naye eggulo, y’afudde?
Ssonko gwe twabadde naye eggulo, y’afudde!
Abakungubazi abalala naye baamuwa akatebe nga bwe boogera obutono n’okwewuunya enkungubaga y’omusajja ono ayogereza muwala w’awaka.
Kino kyali kituuza kubanga baba bali awo ate Wattutuma n'ajja ng'aliko n'obumansuka era abaali bamuwerekedde bajja basaayirira kubanga obwangu bwe yaliko nga ddala bwa muntu afunye ekyekango. Olwali okutuuka n'alyoka avaamu omulanga nti:
Tututututututtutututu...
Ogututubika bulungi toguntamiiza,
Nawuliridde ku maanyi nga ganterebuka,
Mpozzi omukoddomi lwatutte
Ggulo ggulo ggulo ggulo ggulo ggulo...!
Abaaliwo buli omu yatunula ku munne n'abamu ne boogera obwama nti " Ono omuko anaasoboka? Mutamiivu akaaba bya mwenge?"
Liba teriri busa nga lireese mwanamulenzi Waffulungu era ye yajja yeesaasaabaga nga bw’abuukabuuka ng’akaaba nti:
O.. O Ssonko afudde,
O.. O Ssonko afudde!
Wamma oweerimu yatemya ku waabiri gy’oli nti y’amusinga okulaba! Abantu baatandika okwewuunaganya ku basajja bano asinze okukaabira Ssonko n’okulaga okulumwa nga bagamba nti asinze gwe baba bawa omuwala. Abamu nti mwanamulenzi Sseggwanga, abalala nti Waffulungu n’abandi nti Wakkookootezi teri amuwunyamu n'abalala nt Wattutuma.
Baali bakyawakana eza wattuuyo ate ne zireeta Ssewajjuba era ono omulanga yagutandika tannatuuk na mu luggya, n’ajja ng’ayaziirana nti:
Ndaaga, olwa mukoddomi,
Ndaaga olwa ssewamuko!
Hoo bonna abaalaba Ssewajjuba ng’ayaziirana nga n’omukulu amutaddemu ekitiibwa tayatuukiriza linnya lye bassa kimu nti ddala y’asinze banne okukaaba era n’omuwala ne bamumuwa!.
N’okutuusa leero abasajja abo bakyakaaba nga bakaabira Ssonko mu nkaaba y’emu nga gye baakaaba kw’olwo ng’afudde.
N’okutuusa leero ku buko bw’ebaayo okufiirwa abako bafuba okulaba nti enkungubaga yaabwe eba ya njawulo, amabugo baweereza agawera ate buli omu n’afuba okulaba nti ky’akoze kimanyibwa era kirangibwa buli omu akimanye sikulwa ng’enkungubaga yaabwe enyoomwa!
Nange awo we nalabira.
Enkwale ne Nambooze
Wangobanga mu bulo bwo ne kaakati jjangu ongobe
EDDA ennyo waaliwo omukazi Nambooze eyabeeranga yekka ku kyalo Manyagalya. Nambooze yali talima bulo ng’aleruka era mu kibanja kye temwaggwanga bulo.
Kyokka enkwale zaamutawaanyanga nnyo nga zirya obulo bwe era ennaku ezisinga yasiibanga mu nnimiro ng’agoba enkwale zireme kumuliira bulo bwe.
Olwali olwo ng’olumbe lugwira Nambooze mu kiro era bugenda okukya ng’akkiridde ennyindo gye zirembekera mukoka. Nambooze baamuziika mu kibanja kye mwe yalimanga obulo.
Lumu, enkwale nga zijja okulya obulo bwa Nambooze. Zaagenda okulaba nga tewali azikuba ku mukono ne zirya ne zibwegera. Kyokka zaali ziyitaayita mu nnimiro ne zigwa ku malaalo ga Nambooze emu kwe kugalinnyako nga bw’egamba nti:
Wangobanga mu bulo bwo ne kaakati jjangu ongobe.
Wangobanga mu bulo bwo ne kaakati jjangu ongobe.
Teyakoma awo n’ebuuza zinnaazo nti:
Yafa lukuku?
Ttoomi?
Lukuku?
Ttoomi?
Olwo zonna ne zibuuka nga bwe zigenda zisaakaanya nti
Ttoomi… ttoomi… ttoomi ….
Ne leero enkwale zikyakudaalira Nambooze era bwe zibuuka zigenda zisaakaanya nti yafa ttoomi…ttoomi.. ttoomi…
Nange awo we nalabira.
WAKAYIMA, WANGO NE SSEWAJJUBA
AWO olwatuuka, nga wabaawo abeemikwano basatu; Wakayima, Wango ne Ssewajjuba. Omukwano gwali gubasaza mu kabu era nga batambula bonna.
Olwali olwo nga Wakayima anyiiza Wango era olwamala ng’adduka nga yeekukuma. Mu busungu obungi Wango kwe kusalawo alye Wakayima.
Kyokka olw’okuba yali amumanyi nti mugezi nnyo, yasalawo amukolere olukwe amugweko amulye nga tategedde. Yatuukirira mukwano gwabwe Ssewajjuba n’amutegeeza ku ntegeka ze yalina okwesasuza ku Wakayima era n’amusaba amukette w’ali amubuulire mu ngeri Wakayima gy’atasobola kutegeera. Ssewajjuba yamusuubiza nti bw’anaalaba Wakayima we yeekukumye, ajja kuyimba ng’ayogera we yeekukumye, Wango agende amukwate.
Kyokka ne Wakayima yali tatuulidde awo. Bwe yamala okunyiiza mukwano gwe n’amanya nti kati omukwano guweddewo era essaawa yonna amulya. Naye yatuukirira mukwano gwabwe Ssewajjuba n’amubbirako nga Wango bw’ayagala okumulya era n’amusaba amukettere era amubbireko ng’alabye Wango, asobole okudduka okwetaasa.
Ssewajjuba yasuubiza Wakayima nga bw’ajja okumukettera era ayimbe oluyimba olunaamulabula okudduka bw’anaalaba ku Wango. Kyokka jjukira ne Wango era naye yali amusuubiza okumutemyako ng’amubuulira Wakayima we yeekwese, agende amulye!
Munnange siikulwiseeyo, olunaku olw’okuliirako Wakayima nga lutuuka. Ssewajjuba bwe yalaba Wakayima nga yeekukumye mu kasonda kwe kuyimba ng’atemya ku Wango agende amulye. Yayimba nti:
Kiri mu nsonda,
Kiri mu nsonda.
Olwo Wango naye kwe kutandika okusooba ng’ayolekera ensonda gye bamugambye Wakayima gye yeekwese. Bwe yatandika okusooba ate Ssewajjuba n’akyusa oluyimba n’atandika okuyimba nti:
Wuuyo Ssekimwakimpi,
Wuuyo ajja asooba!
Wuuyo Ssekimwakimpi,
Wuuyo ajjja asooba!
Hoo Wakayima olwawulira oluyimba luno n’amanya nti Wango ajja kumulya era n’afubutuka n’awenyuka nga akaweewo! Wango yalumba mukwano gwe Ssewajjuba n’amutegeeza nga Wakayima bw’amuwulidde ng’ajja bwatyo n’adduka era n’amusaba addemu amulabule.
N’okutuusa leero Wango takwatanga Wakayima era Ssewajjuba naye omuwulira ng’ayimba ng’atemya ku Wango nti: Kiri mu nsonda, kiri mu nsonda. Ate oluva awo n’omuwulira ng’alabula Wakayimanti: Wuuyo Ssekimwakimpi, wuuyo ajja asooba!
Nange awo we nalabira.
SSOSSOLYE NE NKONKONAMUTI
EDDA ennyo, waaliwo aboomukwano babiri, Ssossolye ne Nkonkonamuti nga baagalana okuzaama era buli kimu nga bakikola bombi.
Olwali olwo nga bafuna bombi embuto era bwe baamanya nti bazito ne batandika okutetenkanya bwe banaakuuma abaana baabwe nga babazadde, baleme kuliibwa balabe baabwe abaabayigganyanga buli kiseera nga baagala okubalya.
Nkonkonamuti yagamba munne nti: “Nze abange nja kubazimbira ekisu waggulu eyo mu muti era ndabe anaabaggyayo okubalya.
Ko munywanyi we Ssossolye nti nze kye nja okukola nja kunoonya awali enjazi n’agayinja agaakula ne gawola abaana bange mbakweke wakati w’agayinja ago era ndabe aneetantala okubaggyayo okubalya.
Munnange olwali olwo ng’aboomukwano bombi batuusa nnaku zaabwe ez’okuzaala nga bazaala abaana baabwe.
Aba Ssossolye yafuna wakati mu njazi we yabassa ate aba Nkonkonamuti n’abakolera ekisu eyo waggulu mu muti n’abassa omwo.
Bamaama bombi baatandika okunoonyezanga abaana baabwe ebyokulya nga bwe babireeta okubagabirira.
Kyokka lwali lumu, bombi ne bagenda okunoonya ebyokulya nga bulijjo. Bwe badda buli omu n’agenda atwalire abaana be ebyokulya. Nkonkonamuti agenda okutuuka we yalese abaana be nga tebaliiwo, nga Kamunye yabakwakkudde dda, n’abatwala n’abalya. Mukaziwattu yagwawo ekigwo, yatandika okumala gapaala era bwe yatuuka ku mukwano gwe Ssossolye, yamusanga ali ku baana be abagabirira byakulya wamma ennaku n’emweyongera.
Nkonkonamuti yadduka n’agenda ng’anoonya ku buli muti alabe oba anaazuula abaana be. Bwe yagutuukangako ng’agezaako okugubojja, okugwasa n’omumwa gwe ng’alowooza nti abaana be babakwese omwo munda mu muti, bw’anaagwasa anaabazuula. Bwe yabanga agubojja nga buli ky’asanga mu muti akibojja n’akirya ng’alowooza nti kye kyatwala abaana be. Yanoonya abaana n'abula okugwa kawansazi kyokka nga tabalabako.
Buli muti gwe yatuukangako ng’agubojja bw’ayimba nti:
Ssossolye omukulu kko.
Ggwe wali omugezi kko.
N’oddira abaana kko.
N’ossa mu jjinja kko.
Kaakonkonera kko.
N’omutwe guluma kko.
N’omumwa guluma kko.
Njagala ggenda kko kko kko kko kko kko kko ….
Njagala ggenda kko kko kko kko kko kko kko….
N’okutuusa leero, Nkonkonamuti akyatabaala mu miti ng’anoonya abaana be era abanoonya bw’ayimba akayimba ako waggulu ng’eno bw’atendereza amagezi ga munywanyi we Ssossolye eyakweka abaana be mu jjinja ne bataliibwa.
Nga nno nkulabira!
(Zigereddwa Margaret Nankinga)
WANKOFU NE KAWALAATA
OLWALI olwo nga wabaawo omusajja Ssebijjano eyalina oluboobooya lw’ekibanja nga kisimbira ddala wansi ku kibira era nga kiriko n’olusaalu olunene ddala.
Ssebijjano banne baali baamukazaako lya Kawalaata kubanga yalina ekiwalaata nga kyalya enkoona yonna ne kigyera n’ekirako ekyenyi.
Lumu yalima omusiri gwa lumonde nga gukwata kuno ne gye nava. Lumonde bwe yakula Bawankofu abaabeeranga mu lusaalu olwali ku kibanja kye ne basagambiza nga akimezezza okw’enjala era be baasooka okumusima okumulya nga Ssebijjano eyamusimba tannamulyamu!
Ssebijjano aba ayitaayita mu lumonde we kwe kulaba nga Bawankofu batandise okumusima, obusungu ne bumukwata era n’asuukiira nga omwenge omusu. Yasalawo okubeekwekerera abatte nga yeesasuza olwa lumonde we.
Olwali olwo, aba yeekukumye, Bawankofu ne bajja okwetyotyoggola nga balya lumonde wa Ssebijjano.
Yasooba mpola n’akwatako Wankofu omu n’amunyweza era n’amulaalika nga bw’agenda okumulya yeesasuze lumonde we Wankofu gw’abadde alya.
Bawankofu abalala beekanga nnyo nga balaba munnaabwe bamukutte, awanjaga. Baagenda okutunuulira omusajja akutte munnaabwe ng’alina ebyenyi bibiri, eri amaaso ate n’emabega ku nkoona (ekiwalaata) ne batya era ne badduka nga bwe bagenda balabula bannaabwe nti:
Kikekenkee…
Kikekenke!
Simanyi agenda?
Simanyi akomawo?
Kikekenkee..
Kikekenke!
Olwo nga beewuunya omusajja ow’ebyenyi ebibiri nti bw’omutunuulira tomanya oba agenda oba akomawo gy’oli!.
Okumanya Bawankofu baatya nnyo Ssebijjano ow’ekiwalaata ekyalya enkoona yonna, ne leero okyabawulira nga balabula bannaabwe nti:
Kikekenkee…
Kikekenke!
Nange awo we nalabira.
(Zigereddwa Margaret Nankinga)